dekan : Južne vesti\nIz Mreže akademske solidarnosti i angažovanosti pozivaju Rektorat Univerziteta u Nišu i Ministarstvo prosvete da hitno reaguju na kršenja Zakona o visokom obrazovanju i zloupotrebe funkcije koje na Fakultetu umetnosti Univerziteta u Nišu vrši odlazeća dekanica Suzana Kostić. Sadašnja dekanica, kako ističu iz MASA, posle tri mandata nije mogla da se kandiduje za dekana i četvrti put zbog koruptivnih radnji, te sada pokušava da protivzakonitim sredstvima eliminiše kandidate za dekana koji joj nisu po volji i da zadrži kontrolu nad Fakultetom.\nPočelo suđenje dekanici Fakulteta umetnosti zbog zapošljavanja u vreme zabrane\n16:25, 26. 3. 2021.\nTužilaštvo je podiglo optužnicu protiv aktuelne dekanice Fakulteta umetnosti Suzane Kostić zbog sumnje na zloupotrebu službenog položaja, jer je u periodu kada u Srbiji nije bilo dozvoljeno zapošljavanje u javnom sektoru bez konkursa poptisala ugovore o radu sa dvoje radnika, jednog u računarskom sektoru i za higijenčarku u toj ustanovi. Kostićeva je negirala krivicu i rekla da je mislila da se zabrana ne odnosi na radna mesta koja su u sistematizaciji.\nPropao izbor novog dekana Fakulteta umetnosti u Nišu, Kostićeva ostaje na funkciji\n13:18, 16. 3. 2021.\nIzbor novog dekana Fakulteta umetnosti u Nišu zvanično nije okončan, jer profesorka Milena Injac, koja je dobila podršku većine zaposlenih, nije imala dovoljno glasova članova Saveta, koji je u okrnjenom sastavu, jer u njemu nema studenata. Međutim, deo zaposlenih sumnja da novi dekan zapravo nije izabran, jer aktuelna dekanica Suzana Kostić, koja ne sme da se kandiduje zbog kršenja zakona, pokušava da zadrži funkciju. Postupak izbora se ponavlja, a nadležni ponovo o tome ćute.\nDekan niškog PMF-a podneo ostavku zbog loših međuljudskih odnosa\n14:26, 14. 3. 2019.\nMandat dekana Prirodno-matematičkog fakulteta Ivana Mančeva završio se i pre zvaničnog isteka, tako što je podneo ostavku na ovu funkciju, a kao razlog je naveo loše međuljudske odnose.\n10:09, 16. 10. 2018.\nSaveti niških Fakulteta umetnosti, Fakulteta sporta i fizičkog vaspitanja, kao i Građevinsko-arhitektonskog nisu prihvatili zahteve Agencije za borbu protiv korupcije za smenu dekana zbog korupcije. Ministar prosvete kaže da je Univerzitet taj koji treba da vodi računa o tome, dok rektor navodi da su saveti “doneli odgovarajuće odluke”.\nMinistar prosvete: Proveriću da li je moj pomoćnik predložio Kostićevu za dekana\n15:45, 15. 6. 2018.\nNa tvrdnje profesora Fakulteta umetnosti u Nišu da je za novi mandat dekanicu Suzanu Kostić predložio nastavnik stručnog predmeta i državni sekretar Ministarstva prosvete Marko Milenković, iako je ranije ovo Ministarstvo tražilo njenu smenu, ministar Mladen Šarčević kaže da će te navode proveriti, jer ni jedan njegov pomoćnik “ne može da uradi ništa dok ga ne pita".\nUmesto smene zbog korupcije, dekanu DIF-a još jedan mandat\n13:32, 30. 5. 2018.\nIako bi po preporuci Agencije za borbu protiv korupcije aktuelni dekan niškog Fakulteta sporta i fizičkog vaspitanja Milovan Bratić trebalo da bude razrešen sa te funkcije, Savet Fakulteta ne samo da ga nije smenio, već mu je ukazao poverenje i izabrao ga ponovo za dekana.


„Ivica Dačić danas predaje Kosovo i Metohiju“\n„Ivica Dačić danas predaje Kosovo i Metohiju“\nOdbornik Dveri u Skupštini grada Čačka, Boško Obradović, udaljen je sa redovne sednice, zbog izjave u toku svoga govora da „Ivica Dačić danas predaje Kosovo i Metohiju“.\nNaime, na današnjoj sednici skupštine grada Čačka, u okviru 2. tačke dnevnog reda koja se ticala podsticaja za poljoprivrednu proizvodnju, Boško Obradović, šef odborničke grupe Dveri, upozorio je predsednika skupštine iz redova SPS Veljka Negovanovića da dok mi danas raspravljamo o lokalnim temama predsednik njegove stranke i ucenjeni premijer Srbije Ivica Dačić planira kršenje Ustava Srbije, potpisivanje sporazuma sa teroristom Hašimom Tačijem i priznanje nezavisnog Kosova.\nPredsedavajući je sednicu prekinuo i upozorio Obradovića zbog te rečenice i rekao mu da napusti govornicu. Boško Obradović nije želeo da napusti govornicu, a ostali odbornici Dveri su mu se pridružili i stoje za skupštinskom govornicom!\nPošto je zatražio repliku po Poslovniku, članu Starešinstva Dveri, Bošku Obradoviću nije dozvoljeno da se obrati. Kada se pozvao na Poslovnik skupštine grada Čačka, predsedavajući sednicom mu lično zabranjuje da govori.


Komisija donijela zaključke o aferi “Respiratori”: Hitna smjena Solaka, FUCZ pripojiti FMUP-u - TK PORTAL\nKomisija donijela zaključke o aferi “Respiratori”: Hitna smjena Solaka, FUCZ pripojiti FMUP-u\nOvo su zaključci Komisije za sigurnost, koje je danas predstavio predsjednik ove komisije Damir Mašić (SDP):\n1.Komisija konstatuje da rad FUCZ-a nije u skladu sa Zakonom o zaštiti i spašavanju ljudi i materijalnih dobara od prirodnih i drugih nesreća jer ne postoji odgovarajući program za zaštitu.\n2.Komisija smatra da FUCZ prilikom kupovine respiratora nije izvršila analizu na tržištu i nije kontaktirala privredna društva koja se nalazi u registru veleprometnika za promet medicinskih sredstava pri Agenciji za lijekove BiH.\n3.Komisija je utvrdila da je FUCZ stvorila obligacioni odnos “FH Srebrena malina” u trenutku kada su imali informaciju da to društvo nema odobrenja za promet medicinskih sredstava.\n4.Komisija smatra da se FUCZ nije ponašao kao dobar privrednik u skladu sa Zakonom o obligacionim odnosima.\n5.Komisija smatra da FUCZ nije provjerila profesionalnu sposobnost “FH Srebrnsa malina” prije sklapanja ugovora od 10,5 miliona KM za nabavku respiratora.\n6.Uzimajući u obzir da se radi o avansnom plaćanju kupoprodajnog ugovora Komisija smatra da je FUCZ propustila osigurati adekvatnu garanciju da će “FH Srebrena malina” ispoštovati obaveze.\n9. Temeljem dostupnih informacija i obzirom da je više od 30 dana proteklo od ugovorom definisanog roka za dostavljanje respiratora, a obzirom da ne postoji aneks ugovora kojim bi bio produžen rok za isporuku, Komisija za sigurnost predlaže Predstavničkom domu Parlamenta FBiH da traži od Vlade FBiH da u skladu sa Zakonom o obligacionim odnosima hitno ispita mogućnost raskida ugovora koji je potpisan sa “FH Srebrena malina”.\n10. Komisija za sigurnost predlaže Predstavničkom domu Parlamenta FBiH da zahtijeva od Vlade FBiH hitno i neodložno razriješenje dužnosti direktora FUCZ-a Fahrudina Solaka kao najodgovornijeg za sprovedene nabavke u periodu stanja nesreće.\n12. Komisija za sigurnost predlaže Predstavničkom domu Parlamentu FBiH da traži od ureda za reviziju institucija u Federaciji BiH izvršenje sveobuhvatne revizije rada FUCZ-a, prenosi “Klix“.\nZvanični rezultati izbora u Prijedoru: Više od 50 posto birača glasalo za SNSD-ovog kandidata\nTužilaštvo BiH podiglo optužnicu za događaje 1992. godine u Dobrovoljačkoj ulici u Sarajevu\nHuso Huskić ima 92 godine i nikada se nije ženio, zdravo živi pa nema ni zdravstvenu knjižicu!


Aktuelno / Štampa / Više od polovine poljoprivredne proizvodnje usmereno ka EU\nDržavni sekretar Ministarstva poljoprivrede, šumarstva i vodoprivrede Senad Mahmutović učestvovao je juče u radu naučnog skupa „Prehrambena bezbednost i sigurnost – kvalitet i količine“, koji je organizovao Klub privrednih novinara Srbije na Međunarodnom sajmu poljoprivrede u Novom Sadu.\nTom prilikom Mahmutović je izjavio: „Više od polovine ukupnog izvoza poljoprivrednih proizvoda iz Srbije usmereno je ka tržištima Evropske unije, što potvrđuje da domaći proizvođači prate najsavremenije trendove i da su naši propisi u velikoj meri usklađeni s propisima i standardima EU.“\nBezbednosti i sigurnosti hrane u Srbiji uvek se poklanjala velika pažnja, „jer je to važno i za potrošače, ali i proizvođače“, rekao je Mahmutović.\n„Među najvažnijim ciljevima razvoja poljoprivrede u Srbiji je podizanje i unapređenje konkurentnosti i kvaliteta naših proizvoda, a to, istovremeno znači i da procesi proizvodnje, prerade i plasmana moraju biti usaglašeni sa važećim evropskim standardima“, objasnio je Mahmutović i dodao da je konkurencija sve veća i da je samo visokim kvalitetom i odgovornim odnosom prema bezbednosti prehramebnih proizvoda moguće opstati na tržištu.\nPored predstavnika Ministarstva poljoprivrede na naučnom skupu učestvovali su i eminentni domaći stručnjaci, privrednici, individualni proizvođači i novinari koji su ukazali na to da Srbija preduzima sve neophodne korake kako bi bezbednost hrane bila na najvišem nivou.\nNa kraju rada naučnog skupa „Prehrambena bezbednost i sigurnost – kvalitet i količine“ uručena su priznanja „Agrobiz lider“ u kategorijama velikih, srednjih i malih preduzeća za rad i zalaganje u oblasti poljoprivrede, a dodeljeno je ukupno 12 nagrada.


Srbija /Tigrasti komarci koji prenose virus Zapadnog Nila, otkriveni u Novom sadu / Radio Sarajevo\nSrbija / Tigrasti komarci koji prenose virus Zapadnog Nila, otkriveni u Novom sadu\n15. 08. 2018. u 13:32:00 Srna\nU Novom Sadu otkriveni su azijski tigrasti komarci, opasni insekti koji prenose virus zapadnog Nila zajedno sa "domaćim" urbanim komarcima, rekao je za Srnu Dario Aćimović, menadžer za odnose s javnošću novosadskog preduzeća "Ciklonizacija".\n"Tigrasti komarci su sitniji od domaćih, ali su daleko agresivniji u potrazi za svojim krvnim obrokom. Za razliku od domaćih, tigrasti komarci napadaju tokom celog dana i noći. Praktično ubadaju 24 časa dnevno", ističe Aćimović.\nAćimović je dodao da tigrastom komarcu za polaganje jaja nije potrebno više od 15 do 20 mililitara vode.\n"Toj napasti nije potrebno više od 15 do 20 mililitara vode da bi se reprodukovala, što je čini još opasnijom u odnosu na domaćeg urbanog komarca", naglašava Aćimović.\nOn je precizirao da je "Ciklonizacija" ovu vrstu komaraca otkrila u parku kod novosadske Željezničke stanice, kao i u Futoškom parku.\n"Na te dve lokacije u gradu prvo smo pre par dana otkrili devet jedinki tigrastog komarca. Potom smo otkrili još pet u Parku, kao i pet u novosadskoj Partizanskoj ulici. Uprkos malom broju, `Ciklonizacija` je trenutno reagovala i odmah izvršila zaprašivanje tih lokacija", rekao je Aćimović.\nPrema njegovim riječima, činjenica da su tigrasti komarci pronađeni u drugom dijelu sezone, kao i u blizini Željezničke stanice ukazuje da se još nisu "odomaćili" u Novom Sadu.\n"Te činjenice znače da tigrasti komarci nisu ovde položili jaja, a njihovo otkriće kod Železničke stanice ukazuje da smo ih uvezli nekim transportom. Tigrasti komarci su već otkriveni u zemljama okruženja i bilo je pitanje vremena kad će se pojaviti i kod nas", ističe Aćimović.\nOn Novosađanima preporučuje da u odbrani od ove napasti koriste zaštitu koja se primjenjuje i kod domaćih komaraca.\n"Treba koristiti sredstva koja se koriste i u zaštiti od domaćih komaraca, a pri izlasku u prirodu preporučljivo je nositi duge pantalone, kao i majice, odnosno košulje dugih rukava. Kada je u pitanju zaštita kuće i stana, najefiksanije su se pokazale zaštitne mreže na prozorima i vratima", naveo je Aćimović.\nTigraste komarace u Novom Sadu otkrio je stručni tim "Ciklonizacije" na čelu sa biologom Bosiljkom Krtinić u okviru stalnog praćenja brojnosti i vrsta komaraca, koje ovo preduzeće tokom cijele sezone sprovodi na teritoriji grada u saradnji sa gradskom upravom.\nAzijski tigrasti komarci, koji su karakteristični za tropske i suptropske predjele jugoistočne Azije, a koji mogu da prenesu virus zapadnog Nila, prvi put su se pojavili u Evropi 1979. godine u Albaniji, a već 2012. ih je bilo u više od petnaest zemalja na jugu Evrope.\nTagovi: komarci Zapadni Nil Srbija\nSirove strasti / Zrće: Dok ga zaštitar nije povukao za uho, par se nije prestajao seksati\nHrvatska / Ministar pomagao Beograđanima koji su završili u olujnom moru na Braču\nIncident / Djeca su vrištala: Na plaži na Pagu se potukli gosti i vlasnik kafića


Godišnjica ubistva premijera Srbije Zorana Đinđića – RTV SUNCE Arandjelovac\nHome » Svet » Godišnjica ubistva premijera Srbije Zorana Đinđića\nNa današnji dan pre 17 godina ubijen premijer Srbije Zoran Đinđić, prvi premijer izabran nakon obaranja sa vlasti Slobodana Miloševića 5. oktobra 2000. godine. Tim povom održan je niz komemoracija, a vence u dvorištu Vlade, na mestu gde je Đinđić ubijen položili su članovi aktuelne vlade predvođeni premijerkom Anom Brnabić, kao i članovi Vlade na čijem čelu je bio ubijeni premijer Zoran Đinđić, predvođeni predsednikom Nove stranke Zoranom Živkovićem.\nRukovodstva i članovi Demokratske stranke i Nove stranke položili su vence na grob Zorana Đinđića u Aleji zaslužnih građana na Novom groblju u Beogradu.\nZbog razvoja situacije sa koronavirusom Demokratska stranka je odložila sve aktivnosti povodom 17-ogodišnjice ubistva premijera Srbije Zorana Đinđića, ranije najavljene za 12. mart. Otkazana je i večerašnja tribina o Zoranu Đinđiću na Filozofskom fakultetu.\nPrethodna: Nove mere u borbi protiv koronavirusa u Srbiji\nSledeća: Košarkaš Reala zaražen koronavirusom, u karantinu i fudbaleri


Timoti Gajtner - Obamin sekretar za finansije\nPredstavnici tima Baraka Obame za period prenosa vlasti kažu da će novoizabrani predsednik SAD sutra zvanično saopštiti imena lidera svog ekonomskog tima. Obama će imenovati Timotija Gajtnera za novog sekretara za finansije, a Lorensa Samersa za direktora Nacionalnog ekonomskog saveta Bele kuće.\nGajtner, zvaničnik Sekretarijata za finansije u vreme Klintonove administracije, trenutno je predsednik njujorških federalnih rezervi. Deonice na njujorškoj berzi naglo su skočile u petak posle vesti da će Gajtner postati sekretar za finansije. Samers je bivši predsednik Univerziteta Harvard,a takođe je bio glavni ekonomista Svetske banke.\nU jučerašnjem radijskom obraćanju naciji, novoizabrani predsednik najavio je plan reforme američke ekonomije, koji obuhvata obnovu puteva i mostova, modernizaciju škola i razvoj alternativnih izvora energije. Obama se nada da će time biti stvoreno ili sačuvano dva i po miliona radnih mesta do januara 2011.


Injekcija protiv gojenja\nod Admin taj Pet 13 Jul 2012 - 12:47\nNaučnici su otkrili vakcinu protiv debljine koja uklanja 10 odsto telesne mase.\nNakon jedne injekcije, pokusni miševi su za četiri dana izgubili 10 odsto telesne mase, a hranjeni su visokokaloričnom hranom bogatom mastima. Ipak, naučnici upozoravaju da još nije vreme da se zapostavi dijeta, jer ovim istraživanjima predstoji bar sedam do deset godina pre nego što vakcina postane komercijalno dostupna.\nKoliko je, za sada, poznato, ova vakcina tera imunološki sistem na proizvodnju antitela koja sprečavaju rad hormona somatostatina. Ovaj hormon proizvodi se u mozgu i sistemu za varenje i odgovoran je za gojenje jer ometa rad drugih relevantnih hormona i usporava metabolizam.\nNaučnici koji rade na ovom istraživanju posebno su naglasili da kod miševa nisu zabeležene nikakve promene u nivou drugih vitalnih hormona.


Povišicu prima oko 4.500 policajaca | Moj Kotor Varoš\nHomeRepublika SrpskaPovišicu prima oko 4.500 policajaca\nPovišicu prima oko 4.500 policajaca\n27/02/2019 Moj Kotor Varoš Republika Srpska 0\nMinistar unutrašnjih poslova RS Dragan Lukač izjavio je danas da bi primanja policijskih službenika Ministarstva unutrašnjih poslova sa srednjom i višom stručnom spremom trebalo da budu povećana za oko 110 KM.\nLukač je za Srnu istakao da je na današnjoj sjednici Vlade RS usvojena informacija o potrebi povećanja naknade za uslove rada policijskim službenicima sa srednjom i višom stručnom spremom u visini od deset odsto od prosječne plate u MUP-u RS.\n– Prijedlog je da povećamo plate za iznos od deset odsto prosječne plate u MUP-u i to bi trebalo da bude za oko 110 KM više. Dakle, pomenute kategorije policijskih službenika će dobiti povećanje za 110 KM – pojasnio je Lukač.\nPrema njegovim riječima, ova mjera se odnosi na oko 4.500 policijskih službenika. Lukač je istakao da je neophodno izmjeniti Zakon o platama u MUP-u i da će vjerovatno po hitnom postupku uputiti izmjene zakona u Narodnu skupštinu kako bi ih poslanici razmotrili na nekoj od narednih sjednica.\n– Nadam se da neće biti onih koji će biti protiv toga da naši policajci, koji jesu možda i najlošije plaćeni u regionu, poprave svoj status kada je riječ o platama – rekao je Lukač.\nPrema podacima MUP-a, prosječna plata policijskih službenika sa srednjom stručnom spremom iznosi 833 KM, dok njihove kolege sa višom stručnom spremom imaju nešto veće zarade.\nMUP je predložio povećanje naknade u skladu sa strateškim ciljevima koji podrazumijevaju poboljšanje standarda policijskih službenika.\nTrifković cementira mjesto u reprezentaciji BiH\nNeodgovorni građani zapalili kontejner u centru Kotor Varoša\nDebakl fudbalera Mladosti, Hibić spasio čast\nKotor Varoš ugostio 150 djece, stigla pomoć klubu i školi\n25/11/2018 Moj Kotor Varoš 0


Sportske.net - Kokeza otvoreno o nameštanju i privatizaciji u srpskom fudbalu, čemu ga je naučio Dragan Džajić?\nKo komentariše, biće suspendovan.\nDzaja ga je nauszio da ako se namesta, da se namesti prvi gol kako bi kasnije bilo lakse.\nKao npr juce kad je sviran penal za faul van 16.\ngde ces veci dokaz nego kada danas padne kvota Zarkovo-Z.Cajetina 2 sa 3.30 na 1.05?!\nČovek nema završenu osnovnu školu, mogli biste malo o tome pisati...\nKokezijada, blago savezu koji te ima\nNas zanima sta ce "Grobar" Kokeza kod Terzica na rodjendan. Falsifikatori opet moraju da menjaju istoriju.


CG: Kvadrat stana u Tivtu ide i do 9.000 evra\nCena kvadratnog metra stana u Porto Montenegru, u Tivtu, iznosi skoro 9.000 evra, pošto četvorosobni luksuzni apartman košta gotovo 2,15 miliona evra.\nOd ukupno 130 do sada izgrađenih luksuznih stanova u pet stambeno-poslovnih zgrada Porto Montenegra najveći deo je prodat.\nKupcima se sada nudi samo manji broj stanova u najvećoj i najnovijoj zgradi Porto Montenegra nazvanoj Tara, koja je izgrađena na mestu nekadašnje upravne zgrade tivatskog Arsenala.\nJedan od stanova koji nisu prodati je i stan 304 na trećem spratu Tare, koji upravo nude preko prodajne službe za nekretnine kompanije kanadskog bogataša Pitera Manka i njegovih partnera po ceni od 2.147.000 evra.\nOvaj četvorosobni luksuzni apartman sa pet kupatila i terasama, podnim grejanjem, centralnom klimom, i pristup privatnom dvorištu zgrade u kojem je i bazen, ima ukupnu površinu 239 kvadrata.\nTo bi značilo da cena kvadratnog metra stana u Porto Montenegru trenutno iznosi skoro 9.000 evra.\nKanadski milijarder Piter Mank kupio je za 3,26 miliona evra od Vlade Crne Gore kompletno tivatsko vojno brodogradilište Arsenal i pretvorio ga u marinu za megajahte i plac površine 24 hektara za gradnju stanova za prodaju na tržištu.


Čapo (LSV): Gradska vlast u Zrenjaninu da reši problem smrada iz kafilerije | Autonomija\nČapo (LSV): Gradska vlast u Zrenjaninu da reši problem smrada iz kafilerije\n"Građani Zrenjanina nemaju zdravu pijaću vodu a sada su uskraćeni i za čist vazduh"\nŠef odborničke grupe Lige socijaldemokrata Vojvodine u Skupštini grada Zrenjanina Dejan Čapo zahtevao je danas od gradske vlasti da bez odlaganja reši problem širenja neprijatnih mirisa iz kafilerije “Prekon”.\n“Zrenjaninci ni prethodnog vikenda nisu mogli da sede napolju u večernjim satima, jer se gradom ponovo širi nesnosan neprijatan miris prouzrokovan radom kafilerije. U početku su građani bili u čudu budući da svi znaju da je rad kafilerije zabranjen na tri godine, međutim uprkos presudi koja je doneta, a zatim i potvrđena i uprkos neadekvatnoj tehnologiji, kafilerija i dalje bez prekida radi”, naveo je Čapo u saopštenju za javnost.\nDodao je da je nedopustivo da gradski čelnici ćute na ugrožavanje zdravlja svih građana Zrenjanina.\n“Osim što je neprijatno živeti u takvom okruženju, širenje ovih mirisa izaziva i posledice po zdravlje pa se kod ljudi javljaju različiti simptomi kao što su zamor, nesanica, mučnina i glavobolja. Širenje ovakvih mirisa nije dozvoljeno ni u jednoj civilizovanoj zemlji”, poručio je Čapo.\nPodsetio je da građani Zrenjanina nemaju zdravu pijaću vodu i dodao da su sada uskraćeni i za čist vazduh.\n“Život im remeti najezda komaraca u kombinaciji sa nesnosnim smradom koji se širi. Građani Zrenjanina nisu građani drugog reda i nedopustivo je da se tako tretiraju”, rekao je Čapo.\nZatražio je da se poštuje zabrana rada kafilerije bez obzira na žalbu apelacionom sudu, a zatim da se obezbedi nova tehnologija ili da se trajno zatvori kafilerija.


U nedelju 30. avgusta u Novom Sadu je održano otvoreno prvenstvo Bačke, Banata i Srema u sprint triatlonu (750 m plivanja -20 km vožnje bicikle i 5 km trčanja). Takmičari ARK Trona učestvovali su i na ovom tradicionalnom triatlonu u organizaciji triatlon kluba "Dynamic" Novi Sad.\nPostigli su značajne rezultate u ženskoj i u muškoj konkurenciji. Ademi Jelena osvojila je apsolutno 1 mesto u ženskoj konkurenciji i ujedno 1 mesto u seniorskoj konkurenciji sa vremenom od 1 sat, 39 min i 20 sec . Postignuti rezultat je ispod njenih mogućnosti s obzirom na povredu kolena koja je muči cele sezone. Druga takmičarka ARK Trona Gabrić Andjelka osvojila je apsolutno 2 mesto u ženskoj konkurenciji i 1 mesto u kategoriji žena -veterana sa vremenom od 1 sat, 40min i 10 sec.\nU apsolutnoj muškoj konkurenciji pobedio je elitni takmičar Tomin Milan iz Novog Sada član TK Triogy Racing sa vremenom od 1 sat, 3 min i 50 sec. U muškoj konkurenciji veterana takmičio se i Teleki Djerd koji iz tehničkih razloga nije uspeo da završi takmičenje pošto mu je na 16 km vožnje bicikle pukla guma i nije bio u mogućnosti da završi ovu deonicu triatlona. Staza za bicikle je bila veoma zahtevna pošto se vozilo 8 krugova po 2.500 metara što znači da je okretnica bila na svakih 1250 metara i zahtevala je izuzetnu pripremljenost takmičara za nagla ubrzanja i usporenja. Malagurski Aleksandar u konkurenciji veterana M50 osvojio je 2 mesto sa rezultatom 1 sat i 26 min iza Segedi Miše iz AK Idjija. 3 mesto u kategoriji veterana osvojio je Arsić Aleksandar iz Niša član Shri Chinmony Maraton Team-a.


Air Serbia uvodi mogućnost putovanja ka sedam novih destinacija\nYou are at:Home»Vesti»Air Serbia uvodi mogućnost putovanja ka sedam novih destinacija\nEr Srbija, nacionalna avio-kompanija Republike Srbije, sada omogućava putnicima bolji pristup destinacijama u Evropi nakon značajne ekspanzije kod-šer sporazuma sa avio-kompanijom Erberlin.\nPo ovom sporazumu, Er Srbija će proširiti domet svoje mreže na još sedam novih destinacija tako što će dodeliti svoj JU kod letovima koje obavlja Erberlin za Alikante (Španija), Bilund (Danska), Faro i Funšal (Portugalija), Inzbruk (Austrija), Karlsrue (Nemačka) i Rejkjavik (Island).\nPored toga, gosti koji lete sa Er Srbijom će moći da iskoriste dodatne mogućnosti za putovanja na kod šer letovima sa avio-kompanijom Erberlin do Barselone i Madrida, dva najveća grada u Španiji, gde ova avio-kompanija takođe omogućava konekcije sa letovima avio-kompanija Alitalija i Er Europa.\nMesta na novim letovima se mogu rezervisati počev od 27. januara za putovanja od 3. februara, putem sajta Er Srbije www.airserbia.com, poslovnica Er Srbije ili turističkih agencija.\nEr Srbija je 14. januara ove godine objavila da će uspostaviti kod-šer saradnju sa avio-kompanijom Erberlin na njenim letovima za Čikago, Majami i Njujork, čime se omogućava bolja povezanost između Srbije i Sjedinjenih Država.


Izvor: B92, 09.Jun.2020, 12:29\nFrankfurt -- Globalna upotreba evra bila je stabilna lane nakon konstantnog pada posle dužničke krize Evrozone, ali se nade da će tražnja rasti nisu ostvarile, navodi ECB.\nLansiran pre više od 20 godina, evro je uvek igrao rolu "druge violine" u odnosu na američki dolar, iako je ECB sebi postavila cilj da ojača njegovu globalnu ulogu, delom i da bi smanjila oslanjanje bloka na američku valutu u periodu rastućih globalnih trgovinskih tenzija, prenosi Rojters.\nEvro >> Pročitaj celu vest na sajtu B92 << je činio 20,5 odsto globalnih deviznih rezervi na kraju 2019, što je povećanje u odnosu na 20,3 procenta godinu ranije, dok je njegov udeo u dospelim međunarodnim dužničkim hartijama opao na 22,1 posto sa nivoa od 22,4 procenta, piše u godišnjem izveštaju ECB o jedinstvenoj valuti.\nU međunarodnim depozitima izvan 19-članog bloka, uloga evra je ostala uglavnom nepromenjena, dok je njegov udeo u neizmirenim kreditima na globalnom nivou porastao za jedan procentni poen.\n"Nedavna pandemija Kovid-19 naglašava hitnost politika i reformskih napora koji su od ključen važnosti za jačanje privlačnosti evra na globalnom nivou", rekla je predsednica ECB-a, Kristin Lagard.\nPoput evra, i dolar je u poslednjoj deceniji izgubio tržišni udeo u odnosu na druge valute, kao što su japanski jen i britanska funta, ali ipak obe ove valute još uvek učestvuju sa preko 80 procenata u globalnim deviznim rezervama.\n"Udeo američkog dolara, vodeće svetske rezervne valute, dodatno je pao na najniži nivo u dve decenije, što ukazuje na to da se nastavlja trend postepene diverzifikacije portfelja globalnih deviznih rezervi", zaključila je ECB.\nBlic: ECB: Zaustavljen pad globalne upotrebe EVRA, udeo DOLARA najniži u dve decenije


Grupa nezaposlenih medicinara krenula kod Vučića – SLOBODNA VOJVODINA\nGrupa nezaposlenih medicinara koja traži poništenje konkursa o prijemu radnika u Kliničko-bolnički centar Priština u Gračanici krenula je tokom noći između nedelje i ponedeljka ka Beogradu u nadi da će ih tamo primiti predsednik Srbije Aleksandar Vučić, prenosi danas portal Kossev.\nGrupa od 18 ljudi, koji su prethodnih dana protestovali ispred Uprave KBC Priština u Gračanici, krenula je autobusom u Beograd.\nNjihova namera je da predsednika Srbije upoznaju sa, kako navode, neregularnim načinom prijema u radni odnos 40 medicinskih sestara i tehničara, a potom i raspisivanja novog konkursa za zapošljavanje još 26 radnika.\nOni smatraju da je tom prilikom došlo do nepotizma i zapošljavanja nestručnog kadra, a neki od putnika za Beograd čekaju na posao više od deset godina, prenosi Kossev.\nRelated Topics:Aleksandar Vučićmedicinski radnicinezaposlenost


Google najavio velike promene za URL | PC Press\n30. januar 2019. 4. februar 2019. Milan Živanović\nURL (jedinstveni lokator resursa) predstavlja ono što se unosi kako bi se došlo do nekog web-sajta, te se do sadržaja na taj način dolazi od samih početaka interneta. Google sada planira da to promeni, budući da se smatra da su URL-ovi često problematični.\nNaime, iz kompanije su objasnili da mnogi korisnici imaju poteškoće da razumeju prirodu URL-a, budući da ih nije lako pročitati, te da ne prenose jasnu poruku o prirodi nekog web-sajta. Istina je da često zbunjuju korisnike, posebno kada se koriste skraćenice. Često se upotrebljavaju i u phishing prevarama, u okviru kojih napadači lako mogu da usmere korisnike na neki URL koji liči na onaj koji koriste njihove banke, pa oni koji se ne razumeju najbolje u prirodu ovakvih prevara lako mogu da postanu njihove žrtve.\nPretraživači poput Chrome-a već neko vreme pokušavaju da zaštite korisnike tako što prikazuju stranice sa upozorenjem koje ih sprečavaju da posete neki sumnjivi sadržaj.\nTako je Google Chrome sigurnosni tim nedavno u javnost izašao sa radikalnim predlogom: da se ubrza „ubijanje“ URL-ova kakve danas poznajemo. Tim ipak ne predlaže potpunu transformaciju infrastrukture mreže, već najpre način na koji pretraživači prenose adrese web-sajtova, a kako korisnici ne bi imali posla sa beskonačnim i nerazumljivim URL-ovima.\nPročitajte i: Google rešava problem zbog kojeg Android aplikacije nisu radile\nGoogle već preduzima prve korake u ovom smeru, te se ističe na da ne planira da izazove haos ukidanjem URL-ova, već da hakerima oteža posao, te im onemogući da zloupotrebljavaju to što su neki korisnici zbunjeni u vezi sa prirodom adrese nekog web-sajta. Upravo komplikovani URL-ovi omogućavaju najveći broj cyber napada, budući da korisnici teško razlikuju prave web adrese od malicioznih kopija.\nTagovi: Chrome, Google, phishing, URL\n← “Plastična kesa” u dalekom kosmosu\nCryptopia hakeri: Akcija vredna 16 miliona dolara →


Reprezentativac Srbije Nikola Milenković jedan je od najtraženijih fudbalera u zimskom prelaznom roku, velikani se otimaju za njega, a kako sada stvari stoje, najverovatnije će ovog januara napustiti Fjorentinu i preseliti se na Ostrvo, preneo je italijanski "Tutosport".\nZa perspektivnog defanzivca najzainteresovaniji su Mančester junajted i Mančester siti, mada se u ovom trenutku više šanse daju "crvenim đavolima" da pre dođu do pojačanja i tako nadmudre gradskog rivala.\nNije tajna da je Milenković već duže vreme na radaru kluba sa Old Traforda, najpre ga je "ciljao" Žoze Murinjo, a sada i Ole Gunar Solskjer i obojica su u njemu prepoznali ovog Nemanju Vidića, koji je ostavio dubok trag na "Teatru snova", gde je i postao kapiten.\nŠto se tiče obeštećenja, Fjorentina na ime transfera zahteva 50 miliona evra, što je Junajted spreman da plati i tako obezbedi potpis Nikole Milenkovića, ali bi našeg defanzivca u svojim redovima želeo i Mančester siti.\nNavodi se da će Fjorentina sigurno dobro zaraditi od ovog transfera, pošto ga je 2017. godine dovela iz Partizana za "svega" pet miliona evra. Inače, od ovog transfera će i crno-beli profitirati, jer će im pripasti 10 odsto od ukupnog obeštećenja.


NBA: Pokuševski nakon potresa mozga briljirao u pobedi Tandera, Bjelica baš loš u katastrofi Kingsa! - Objektiv\nNaslovna » Sport » Košarka » NBA: Pokuševski nakon potresa mozga briljirao u pobedi Tandera, Bjelica baš loš u katastrofi Kingsa!\nNBA: Pokuševski nakon potresa mozga briljirao u pobedi Tandera, Bjelica baš loš u katastrofi Kingsa!\nKingsi su pobedu ispustili u drugom poluvremenu izgubivši ovaj period igre sa 73:49\n• 08:18 • 09.01.2021. • 09.01.2021.\nKošarkaši Sakramento Kingsa ubedljivo su izgubili pred domaćom publikom od Toronto Reptorsa 144:123.\nSrpski košarkaš Nemanja Bjelica nije dobio mnogo prostora na ovom duelu, pa je na parketu proveo svega nešto manje od deset minuta.\nReprezentativac Srbije četiri puta šutnuo je ka košu protivnika, jednom je pogodio i utakmicu je završio sa dva poena, jednim skokom i asistencijom. Bjelica je prošle godine igrao najbolju košarku u NBA, bio je jedan od važnijih igrača u rotaciji, ali je ove sezone izgubio ulogu i pitanje je da li će završiti sezonu u Kingsima.\nKada je reč o utakmici, Kingsi su pobedu ispustili u drugom poluvremenu izgubivši ovaj period igre sa 73:49. Raspala se igra ekipe Luka Voltona posle dvadesetominutne pauze i Reptorsi su zasluženo slavili.\nNajefikasniji u poraženom sastavu bio je Dieron Foks sa 23 poena, Barns je ubacio 21, a Hild i Begli su dodali 15. Toronto je do trijumfa predvodio Fred Vanvlit sa 34 poena i sedam asistencija, Buše je ubacio 23, Pauel 22, a Sijakam je imao 17 poena, devet skokova i 12 asistencija.\nKošarkaši Oklahome Siti Tander pobedili su Njujork Nikse 101:89.\nAleksej Pokuševski, mladi srpski košarkaš, propustio je prethodnih nekoliko utakmica zbog blagog potresa mozga, te se na teren vratio u duelu protiv Niksa.\nPoku je odigrao najbolji meč u dosadašnjem delu karijere, pošto je za 19 minuta na terenu postigao sedam poena i uz to imao šest skokova (3/5 iz igre).\nTandersi su utakmicu prelomili tokom treće i četvrte četvrtine, a ubedljivo najzaslužniji za pobedu bio je Šej Gildžes-Aleksandar sa 25 poena, 10 skokova i sedam asistencija. Pratio ga je Hamidu Dijalo sa 23 i 11 skokova, dok je Al Horford dodao 15 i osam skokova.\nVeliko pojačanje za Seltikse: Bred Stivens i Boston saznali lepe vesti\nJedna je Srbija! Bogdanoviću nedostaje noćni život, a Jokiću hrana i osećaj koji ne može da opiše\nNe znam šta da kažem: Jokić posle Vašingtona otkrio šta ga najviše frustrira! (VIDEO)\nKatastrofa za Srbe u NBA: Jokiću nedovoljan dabl-dabl, Bobi džabe solidan, Bjelice ni na mapi! (VIDEO)\nMeloun otkrio šta je Jokić radio u Srbiji: Svi zaboravljaju ovo kada pričaju o Nikoli!\nNajgori mogući žreb za Dušana Lajovića: Srbin pred velikim izazovom, tu je i Endi Marej!\nKanga izvukao uši Gobeljiću (FOTO)\nVeliki šok u Barseloni: Mirotić doživeo “nervni slom”, pa iscepao sopstveni dres! (VIDEO)\nTragedija: Srpskom reprezentativcu preminuo otac\nPodrhtava tlo u Madridu: Serhio Ramos doneo odluku gde nastavlja karijeru!\nKrah Ajntrahta u Bremenu: Jović grejao klupu, a Kostić asistirao i jednima i drugima! (VIDEO)\nRadonjić objasnio šta je najbitnije za Zvezdu posle debakla u Španiji\nStranac kao nijedan drugi: Istorijski gol El Fardu Bena! (VIDEO)\nMuzika za uši svakog Srbina: Novak prestiže Nadala i Federera!\nNemci odlični u završnici: Alba fenomenalnom igrom u poslednjoj deonici savladala Panatinaikos!


Aktivnosti Informativnog centra Fondacije Tempus u septembru 2021. – Erasmus+ Srbija\nAktivnosti Informativnog centra Fondacije Tempus u septembru 2021.\nInformativni centar Fondacije Tempus (Beograd, Terazije 39, I sprat), u sklopu svog mesečnog programa aktivnosti tokom septembra 2021. godine organizuje događaje:\nVebinar: Uspešan početak školske godine, 6. septembar, 13.30-14.30 časova\nVebinar: Erazmus+ mreže i platforme za profesionalno usavršavanje nastavnika, 7. septembar, 13-14 časova\nVebinar: Kako koristiti novi Europass u radu sa učenicima i mladima?, 8. septembar, 16-17 časova\nPrezentacija: Kako da odeš na omladinsku razmenu ili volontiranje u inostranstvu?, 16. septembar, 16-17 časova\nPrezentacija: Kako na studentsku razmenu kroz programe Erazmus+ i CEEPUS?, 21. septembar, 16-17 časova\nVebinar: Studiraj u Srbiji, 30. septembar, 16-17 časova\nPraktične individualne sesije uživo: Registracija OID i PIC broja, sreda, 1, 8, 15. 22. i 29. septembar\nVebinar: Uspešan početak školske godine\nU okviru ovog vebinara, učenici osnovnih i srednjih škola će imati priliku da saznaju o tome šta je sve potrebno za uspešan početak školske godine. Vebinar će obuhvatiti teme kao što su organizacija vremena, dnevno i nedeljno planiranje, definisanje ciljeva, strategije i tehnike učenja.\nVebinar organizuje Euroguidance centar Fondacije Tempus, u okviru ”Nedelje škola” u ponedeljak, 6. septembra 2021. godine u 13:30 i traje sat vremena.\nU okviru “Nedelje škola”, Informativni centar organizuje vebinar “Erazmus+ mreže i platforme za profesionalno usavršavanje nastavnika”, u utorak 7. septembra u 13 časova. Vebinar je namenjen zaposlenima u osnovnim i srednjim školama, predškolskim ustanovama i ustanovama za obrazovanje odraslih.\nOvaj jednosatni vebinar će se održati u okviru ”Nedelje škola”, u sredu 8. septembra od 16 do 17 časova. Vebinar je namenjen nastavnicima i omladinskim radnicima koji sa učenicima i mladima sprovode, ili su zainteresovani za sprovođenje, aktivnosti na predstavljanju znanja i veština kroz radnu biografiju (CV).\nZa prijavu učešća potrebno je popuniti kratak prijavni formular, do 7. septembra u 15 časova.\nPrezentacija: Kako da odeš na omladinsku razmenu ili volontiranje u inostranstvu?\nPrezenzacija će se održati uživo u Info centru Fondacije Tempus (Beograd, Terazije 39, I sprat) u četvrtak, 16. septembra od 16 do 17 časova, uz puno poštovanje epidemioloških mera (obavezno nošenje zaštitne maske, ograničenje broja učesnika i držanje međusobne distance).\nPrezentacija je namenjena svim mladima do 30 godina, koji žele da se upoznaju sa Erazmus+ omladinskim razmenama, alatima za potragu i podršku mobilnosti za mlade evropske mreže Eurodesk, kao i mogućnostima za kratkoročno i dugoročno volontiranje u inostranstvu kroz različite programe i međunarodne organizacije.\nZa prijavu učešća potrebno je popuniti kratak prijavni formular, najkasnije do 15. septembra u 15 časova.\nImajući u vidu ograničenje broja mesta, prednost će dobiti prijave koje budu podnete ranije.\nPrezenzacija će se održati uživo u Info centru Fondacije Tempus (Beograd, Terazije 39, I sprat) u utorak, 21. septembra od 16 do 17 časova, uz puno poštovanje epidemioloških mera (obavezno nošenje zaštitne maske, smanjen broj učesnika i držanje distance).\nPrezentacija je namenjena aktuelnim i budućim studentima osnovnih, master i doktorskih studija na visokoškolskim ustanovama u Srbiji koji su zainteresovani da jedan deo svojih studija provedu na stipendiranoj studentskoj razmeni u inostranstvu kroz programe Erazmus+ i CEEPUS.\nNa vebinaru će biti reči o aktuelnim mogućnostima za prijavu, uslovima učešća, visini i obuhvatu stipendija, potrebnoj dokumentaciji i načinu prijave. Erazmus+ je program EU koji omogućava razmene studenata državnih i privatnih visokoškolskih ustanova iz Srbije u zemljama Evrope i šire, dok je CEEPUS srednjovropski program koji studentima državnih visokoškolskih ustanova omogućava razmene u zemljama srednje i jugoistočne Evrope.\nZa prijavu učešća potrebno je popuniti kratak prijavni formular, najkasnije do 20. septembra u 15 časova.\nFondacija Tempus organizuje vebinar u četvrtak, 30. septembra, u 16 časova, namenjen stranim studentima zainteresovanim za upis ili nastavak studija u Srbiji.\nRadni jezik vebinara je engleski, a zainteresovani strani kandidati se mogu prijaviti popunjavanjem registracionog formulara do 29. septembra u 15 časova.\nSreda, 1, 8, 15. 22. i 29. septembar\nIndividualne sesije se obavezno unapred dogovaraju u jednom od raspoloživih termina, za šta je potrebno da zainteresovani minimum dva dana unapred iskažu interesovanje pozivom Info centru (011/3342-430, opcija 1, 10-18 časova) ili slanjem poruke na e-poštu: info@tempus.ac.rs. Sesije je moguće organizovati i onlajn.\nRaspoloživi termini su: 1, 8, 15. 22. i 29. septembar od 12 do 13 časova.


Savet SP: Vladavina prava i odnosi sa Kosovom ključni na putu Srbije ka EU - European Western Balkans\nBRISEL – Savet za stabilizaciju i pridruživanje Evropske unije (EU) i Srbije saopštio je, posle današnjeg sastanka, da su napredak u poglavljima 23 i 24 o vladavini prava i proces normalizacije odnosa sa Kosovom u okviru poglavlja 35 ključni za tempo pregovaračkog procesa Srbije na putu ka članstvu u Uniji.\nSavet za stabilizaciji i pridruživanje je uzeo u obzir predsedničke izbore u Srbiji održane početkom aprila i pozdravlja nastavak rada nove vlade na ostvarenju strateškog cilja Srbije – članstva u EU. Birači na izborima su, prema kancelariji OEBS za demokratske institucije i ljudska parava (OEBS/ODIHR), imali izbor između kandidata koji su mogli slobodno da se nadmeću u pravnom okviru koji pogoduje sprovođenju demokratskih izbora. Savet SP očekuje da će Srbija ispuniti sve preporuke OEBS/ODIHR.\nEU i Srbija na deluPoglavlje 24Savet za stabilizaciju i pridruživanjeSrbija


Eurowings i Wizz Air u borbi za lidersku poziciju u regionu! | Play Travel\nEurowings i Wizz Air u borbi za lidersku poziciju u regionu!\nDa li Eurowings može da osvoji region?\nNemački Eurowings najveći je konkurent avio kompanije Wizz Air koji lako može da preuzme lidersku poziciju na tržištu low cost avio kompanija, smatraju stručnjaci.\nPortal Tango Six navodi da avio kompanija Wizz Air nema toliko stabilnu lidersku poziciju kako se na prvi pogled čini. Mada mađarska low cost avio kompanije ima tri baze u regionu (Skoplje, Beograd i Tuzla) i sve češće se priča o tome da će uskoro otvoriti i četvrtu, nemački Eurowings beleži stabilan rast i širenje sve većim brojem linija iz regiona.\nEurowings je u vlasništvu avio kompanije Lufthansa koja je postala njen integralni deo nakon ukidanja avio kompanije Germanwings 2015. godine. Od tad, Lufthansa ulaže velika sredstva u Eurowings zbog čega ova low cost avio kompanija širi svoju flotu i mrežu linija, pa samim tim i prisustvo u regionu.\nPrema pisanju portala Tango Six, Eurowings već sada ima znatno veće prisustvo u Hrvatskoj (Hrvatska je drugo najveće tržište ove avio kompanije, odmah posle Italije), dok Wizz Air za sad ima veće prisustvo u Crnoj Gori, Srbiji, Bosni i Hercegovini, kao i Makedoniji. Wizz Air trenutno ima najviše linija iz regiona i obavlja najviše letova, a Eurowings drži stabilno drugo mesto. Ipak, Eurowings leti do najviše gradova u regionu i ovaj broj želi da uveća takom ove godine. Ovakvim tempom, navodi se, Eurowings lako može preuzeti većinski deo tržišta u regionu.\nRyanair i EasyJet se takođe spominju kao značajna konkurencija, ali stručnjaci pomenutog portala smatraju da će glavni rat u regionu biti između low cost avio kompanije Wizz Air i Eurowings, pa tek ostaje da se vidi kako će se tržište razvijati u narednom periodu.\nRezervišite odmah avio karte hotelski smeštaj i transfere po najnižim cenama pozivom našeg kontakt centra +381 65 8728 350 ili mailom na office@playtravel.osm.rs\nEasyJet Eurowings playnews27 Ryanair Wizz Air\nRyanair želi da pokrene nove letove iz Crne Gore


RAZGOVORI O VIŠE TEMA: Mali sa šefom Delegacije EU Emanuelom Žiofreom\n17. 11. 2021. u 16:30\nMINISTAR finansija u Vladi Republike Srbije Siniša Mali sastao se danas sa novim ambasadorom Evropske unije (EU) u Srbiji Emanuelom Žiofreom, sa kojim je razgovarao o ekonomskoj situaciji izazvanom pandemijom korona virusa, o budžetu za 2022. godinu, kao i o zelenoj agendi i sprovođenju kapitalnih projekata.\nMinistar Mali je ambasadoru poželeo dobrodošlicu i istakao da veruje da će dobro sarađivati u budućnosti. On je dodao da je makroekonosmka situacija u zemlji veoma povoljna, te da će rast BDP-a do kraja godine biti veći od 7%, a udeo javnog duga u BDP-u 58,2%. Kako je rekao, Srbija je ušla u krizu izazvanu korona virusom potpuno spremna, a s obzirom na to da je imala četiri godine za redom suficit u budžetu. Za sledeću godinu je planiran rast privrede od 4,5% i deficit od 3%.\nSagovornici su razgovarali i u o budžetu za 2022. godinu, a ministar Mali je tim povodom istakao da se poštuje fiskalni kalendar, da se budžet usvaja na vreme, te da će se uz njega usvojiti i završni račun za 2020. godinu. Dodao je da će naredne godine u budžetu biti rekordna izdvajanja za kapitalne investicije, koja će dodatno uticati na rast BDP-a. Ambasador EU je istakao da je dobro što se u tom smislu ove godine održalo i javno slušanje o budžetu, u kome su učestvovale organizacije civilnog društva.\nSiniša Mali Emanuel Žiofre EU


SEEbiz.eu / Grad Beograd preuzima nadzor nad gradnjom\nGrad Beograd Goran Vesić Miloš Ignjatović\nDatum objave: 21.10.2018. - 12:35:17\nBEOGRAD - Grad Beograd planira da preuzme opštinske inspekcije kako bi se borba protiv nelegalne gradnje vodila sa jednog mesta, ali i ubrzao postupak ozakonjenja.\nOsim toga, opštinama će do kraja godine biti vraćena mogućnost da legalizuju objekte, ali samo do 200 kvadrata.\nPrema rečima zamenika gradonačelnika Gorana Vesića, više neće postojati opštinske građevinske inspekcije, već će biti koncentrisane u gradskoj upravi da bi kontrola bila na jednom mestu.\n- Sa druge strane, opštine će biti nadležne za legalizaciju objekata do 200 kvadratnih metara, a takvih je oko 200.000 predmeta u Beogradu. To se odnosi na rešavanje životnih problema kao što su terase, garaže, šupe - rekao je Vesić.\nOpština Zvezdara podržava prelazak inspekcija u nadležnost Grada jer smatraju da će na taj način brže obezbeđivati sredstva za rušenje nelegalnih objekata.\n- Maksimalno podržavam tu odluku, jer nemamo dovoljno novca za uklanjanje divljih objekata, a kada sve bude na nivou Grada, tačno će se znati koliko ima objekata, a koliko sredstava - kaže Miloš Ignjatović, predsednik opštine Zvezdara.\n- Kada je reč o vraćanju mogućnosti legalizacije nama, mislim da će to ubrzati procedure za manje objekte. U opštini Stari grad nisu zadovoljni najavljenim preuzimanjem inspekcijskih poslova, ali pozitivno gledaju na mogućnost vraćanja nadležnosti ozakonjenja pojedinih objekata - dodaje Ignjatović.\nNa ovaj način Grad će biti rasterećen, a potrebe građana koji čekaju ishod legalizacije biće servisirane ažurnije.


Ombudsman: Institucije većinom brzo reaguju | TV KANAL 9 NOVI SAD\nNaslovna EMISIJE Ombudsman: Institucije većinom brzo reaguju\nOmbudsman: Institucije većinom brzo reaguju\nVIDEO K9: Izveštaj o radu Pokrajinskog ombudsmana za prethodnu godinu predat je danas, a razmatraće ga pokrajinski poslanici na narednom zasedanju. Prilikom predaje održana je i svečana sednica, na kojioj je predsednik Pokrajinske vlade Igor Mirović rekao da će Vlada u narednom periodu raditi na tome da građani steknu veće poverenje u institucije sistema. Ombudsman je naveo da, osim što građani iskazuju veliku potrebu za jednom ovakvom institucijom, sa druge strane ne razumeju na pravi način kako ona funkcioniše.\nInstitucija ombudsmana nije mesto na kome se samo podnose pritužbe na rad javne vlasti, već je to mesto gde građani mogu i da se upoznaju sa svojim pravima i načinima kako da iskoriste sve ono što institucije i sistem državne vlasti pruža, rekao je Pokrajinski ombudsman prof. dr Zoran Pavlović, navodeći da, nakon što se iskoriste svi modaliteti koji su na raspolaganju, tek onda ombudsman, kao viša instanca, može da pomogne.\n“Znači, nemojmo odmah ići kod zaštitnika građana, dozvolimo državnim insitutcijama da rade svoj posao, da u okviru svojih nadležnosti, svojih ovlašćenja, pruže podršku i pomoć građanima, a tek nakon toga da idemo na ovo, kao poslednju korektivnu meru”, rekao je Pavlović.\nO značaju koji ombudsman ima govori i podatak da se samo za prva dva meseca ove godine ovoj instituciji usmeno obratilo više od 200 građana, kaže Pavlović. To takođe znači da građani veruju da u Vojvodini postoji mesto na kome megu da postave pitanje ili reše neki svoj problem.\n“Pokrajinski zaštitnik građana – ombudsman ima jednu opštu ocenu da, čak i kada se pojavi pritužba na rad, moram da primetim da u najvežem broju slučajeva taj organ na koji se pritužba odnosi već u i toku samog našeg rada reaguje i ispravlja ono na čega je pritužba naslovljena. Naravno, postoje i pritužbe koje nisu upućene nama kao nadležnom organu, ali u odnosu na ono što dobijamo od građana kao pritužbu i taj povratni korak je takav da pre nego što završimo postupak, organ sam ide za tim da otkloni nepravilnost, ukoliko je mi zaista i konstatujemo”, naveo je Pavlović.\nCilj je da se građani u institucijama sistema osećaju sigurno i prihvaćeno, a predsednik Pokrajisnke vlade tim povodom naveo je da javna vlast mora biti na usluzi građanima i da ne može biti zaštićenih ni privilegovanih. Igor Mirović je rekao i da Pokrajinska vlada nema nameru da se ni najmanje meša u rad zaštitnika građana.\n“Neko ko je mahom u svojstvu pokrajinske administracije neće moći da računa na bilo kakvu toleranciju. U slučaju bilo čijih rušenja ljudskih prava, šta više, pripadanje administraciji na čijem sam čelu znači i značiće dvostruku obavezu da se to ni pod kojim uslovima ne čini. Ovo nije samo deklarativan stav koji uvek ovako dobro zvuči za javnost i za medije, već je on, pre svega, logična želja našeg velikog zajedničkog tima da se zakoni uvek i u svemu dosledno poštuju, jer bez toga ni jedno društvo ne može efikasno i pravedno da funkcioniše”, kazao je Mirović.\nPavlović je naveo da je Ombudsman ove godine poseban akcenat stavio na učešće žena u radu Nacionalnih saveta, na produkciji za decu na jezicima manjina i treći segment je organizacija edukacije pripadnika nacionalnih manjina o ljudskim pravima i njihovim pravima koja im pripadaju kao specifičnim grupama.\nPrethodni tekstBesplatno upoznavanje sa kineskom kulturom\nSledeći tekstOpasno pecanje ispod mosta


Beta 29. novembra 2020. 09:50\nNovi sistem zaključavanja u Velikoj Britaniji na osnovu „nivoa rizika“ biće na snazi do 3. februara, poručio je premijer Boris Džonson poslanicima pokušavajući da smanji njihovu zabrinutost i spreči pobunu gradjana.\nDrugo veliko zaključavanje u Velikoj Britaniji trebalo bi da se okonča u sredu, medjutim mnogi poslanici nisu zadovoljni novim „sistemom nivoa“ koji će ga zameniti, a o kome će glasati u utorak.\nU pismu laburistima, koji nisu odlučili kako će glasati, Džonson je naveo bi mere mogle da budu ublažene već u decembru, a poslanici bi mogli ponovo da se izjasne u januaru, dok će „sistem nivoa“ biti na snazi do fabruara.\nUpozorio je, medjutim, da bi Nacionalna zdravstvena služba pretpela „katastrofalne posledice“ ako vlada ne bi uvela novi sistem s više nivoa zaključavanja kada se aktuelan završi. Novi sistem satojaće se od tri nivoa: srednjeg, visokog i vrlo visokog, gde će regioni biti ocenjivani na osnovu stepna rizika.


Očajnički potez Barselone: Prodaju imovinu da bi skupili novac za Levandovskog - Sportal\nPrazan "Kamp Nou" Foto: Stare Slike\nOčajnički potez Barselone: Prodaju imovinu da bi skupili novac za Levandovskog\nVl.K. - Vest objavljena: 13:41 - 16.06.2022\nFudbalski klub Barselona održaće skupštinu nakon koje će biti jasnija situacija oko Roberta Levandovkog, sa kojim se Katalonci već danima povezuju.\nCentralna tema skupštine biće kako prebroditi finansijku krizu koju je iza sebe ostavio bivši predsednik Blaugrane Đozep Marija Bartomeu i postviti ponovo klub na stabilne noge.\nKatastrofalne odluke bivšeg rukovodstva i loša politika kluba dovele su Barsu u gotovo bezizlaznu situaciju, gde će članovi skupštine danas biti prinuđeni da odobre i odluku o prodaji 49,9 odsto Službe za upravljanje brendom Barselone (Barça Licensing and Merchandising), prenosi španska “Marka”.\nTo znači da će klub jednom ili nekolicini investitora prepusti 25 odsto prihoda od budućih TV prava što mu sleduju od La lige. Ovakav scenario bio je na pomolu i pred start prethodne sezone, ali su na “Kamp Nouu” uspeli da ga izbegnu, ove godine je ipak bilo neizbežno.\nOvaj korak će Barseloni momentalno doneti sumu od 250.000.000 evra koja bi trebala trenutno da “ugasi požar” u klubu, međutim, na duže staze radi se o vrlo štetnom potezu za Barselonu koji će je koštati ozbiljnog i garantovanog priliva novca.\nDakle, Barsu će ovaj očajnički potez koštati polovinu prihoda od marketinških akcija širom plate u kojima se pojavljuju klupska obeležja, a španski velikan je na godišnjem nivou obično prihodovao oko 65.000.000 evra.\nUkoliko skupština danas stavi amin na ovu odluku, to bi značajno poguralo i transfer Roberta Levandovskog iz Bajerna. Trenutno su pregovori sa Poljakom i Bavarcima dospeli u ćorsokak zbog loše finansijske situacije na “Kamp Nou”.\nNemački klub na konto obeštećenja zahteva sumu od 40.000.000, a da bi Barsa obezbedila ovaj novac potrebno je da obavi prodaju igrača u iznosu od 100.000.000 evra. Podsećamo, ukupan dug Barselone iznosi milijardu ipo evropskih novčanica.\n16:06 - 22.01.2022\nFK Barselona Robert Levandovski Dugovi Imovina


Faktor | Bevanda-Petri: Novi program s MMF-om bio bi poticaj reformama i ulaganjima\nBevanda-Petri: Novi program s MMF-om bio bi poticaj reformama i ulaganjima\nObjavljeno: 04.03.2020. u 11:56\nZamjenik predsjedavajućeg Vijeća ministara BiH i ministar finansija i trezora Vjekoslav Bevanda primio je danas šefa Misije Međunarodnog monetarnog fonda (MMF) za BiH Martina Petrija s kojim je razgovarao o zastoju reformi i problemima koje nosi privremeno finansiranje institucija BiH.\nMinistar Bevanda naglasio je da aktualna politička situacija u BiH ponovo u stanju krize iako su na početku novog mandata na sjednici Vijeća ministara BiH usvojene vrlo bitne odluke iz područja investicija i ekonomskog razvoja.\nRazgovarajući o aktualnim događajima ministar Bevanda naglasio je da je kriza počela nakon donošenja odluke Ustavnog suda BiH koja je izazvala političke reakcije te je od 14. februara ove godine otežan svaki rad iako se BiH susreće s narastajućim problemom ilegalnih migracija i prijetnjom koronavirusa, a i dalje je na privremenom finansiranju.\n- Mi smo jučer uputili u Generalni sekretarijat Vijeća ministara Odluku o privremenom fiansiranju za drugi kvartal ove godine jer sadašnja istječe 31. marta. Tek smo prije desetak dana dobili budžetski zahtjev Predsjedništva BiH kako bismo finalizirali nacrt budžeta za ovu godinu i on će biti tehnički zatvoren ovih dana i upućen u proceduru - istaknuo je ministar Bevanda.\nDodao je da je Fiskalno vijeće BiH, odmah po imenovanju novog saziva Vijeća ministara, donijelo Globalni fiskalni okvir za trogodišnji period što je bilo ključno za izradu novog budžeta, ali da se nastavilo privremeno finansiranje koje bi se trebalo produžiti i nakon 31. marta.\nNa sastanku je konstatirano da privremeno finansiranje nosi rizike i da to nije siguran korak ka novom aranžmanu s MMF-om, ali ni za druge projekte jer su institucije BiH cijelu 2019. godinu provele na privremenom finansiranju što sprečava investiticije i kapitalana ulaganja.\nSagovornici su se složili da bi novi program s MMF-om bio poticaj reformama i novim ulaganjima. Istaknuto je da su procjene ekonomskog rasta u cijelom svijetu nešto niže od planiranih zbog negativnih efekata pojave korona virusa i ilegalnih migracija, dok u BiH na ekonomske procjene negativno utječu i česte političke krize.\nNa sastanku su istaknuti prioriteti u eventualnoj budućoj saradnji BiH i MMF-a, a odnose se na novi zakon o osiguranju depozita, raspodjelu prihoda od PDV-a i drugih obveza koje su u nadležnosti entitetskih vlada. Sastanku je, osim suradnika ministra Bevande, prisustvovao i rezidentni predstavnik MMF-a u BiH Andrew Jewel, saopćeno je iz Ministarstva finansija i trezora BiH.\nVjekoslav Bevandaprivremeno finansiranjeMMF\nOdluku kojom FBiH mora isplatiti RS-u 32 miliona KM nije donio ministar Bevanda\nErdogan: Turska se nikada neće vratiti pozajmicama od MMF-a


Iran protiv turske operacije u Siriji - Sputnjik Srbija\n23:25 06 Jun 2020\nIran protiv turske operacije u Siriji\n10:53 08.10.2019 Preuzmite kraći link\nIran je protiv izvođenja vojne operacije turskih snaga na teritoriji Sirije, navodi se u saopštenju Ministarstva inostranih poslova Irana.\n„Sigurni smo da ovakve akcije ne samo da neće doprineti bezbednosti Turske već će izazvati materijalnu štetu i ljudske žrtve. U vezi s tim, Iran je protiv izvođenja bilo kakve vojne operacije“, navodi se u saopštenju.\nJuče je šef iranske diplomatije Muhamed Džavad Zarif izjavio da turske akcije usmerene protiv suvereniteta i bezbednosti Sirije neće doneti koristi Ankari, niti će osigurati njenu bezbednost.\nSinoć je turska avijacija izvela napad na bazu kurdskih Sirijskih demokratskih snaga u sirijskoj provinciji Hasaka.\nRanije je predsednik Turske Redžep Tajip Erdogan izjavio da bi turska operacija na severu Sirije, istočno od Eufrata, uskoro mogla da počne. On je dodao da su njeni ciljevi čišćenje pogranične sirijske teritorije sa Turskom od snaga samoodbrane sirijskih Kurda, formiranje zone bezbednosti i raspoređivanje sirijskih izbeglica koje se nalaze u Turskoj.


DRUGA ŽRTVA BOGINJA: Preminuo dvogodišnji dečak u Nišu | Ekspres.net\nDRUGA ŽRTVA BOGINJA: Preminuo dvogodišnji dečak u Nišu\nDvogodišnji dečak Jakov R. zbog komplikacija nastalih virusom malih boginja preminuo je juče na niškoj Dečjoj klinici. Dečak je desetak dana bio na aparatima za disanje ali i nije uspeo da pobedi morbile, koje su oštetile njegovo srce i pluća.\nInače, Jakov je rođen šest nedelja pre termina i imao je slabije razvijena pluća, ali nije bio vakcinisan.\nNačelnik intenzivne nege na Dečjoj klinici Dejan Milojević kaže da bi posledice malih boginja bile blaže da je dečak primio zaštitnu vakcinu, ali to nije bilo moguće zbog toga što je Jakov za dve godine života imao pet ili šest zapaljenja pluća.\nKako pišu Večernje Novosti, dečakovi roditelji su navodno bili protiv vakcinacije, ali su se zbog odluke da ne vakcinišu svoje dete pokajali kada mu je život bio doveden u pitanje.\nPodsetimo, pre dve nedelje je na ovoj klinici preminuo i dvogodišnji Vuk ali kod njega nije klinički potvrđen virus morbila. Radilo se o dečaku sa narušenim imunitetom zbog teškog urođenog oboljenja.\nTags male boginjemorbilevakcinacija\nPRVA ŽRTVA MALIH BOGINJA U SRBIJI: Beograđanin (20) preminuo u bolnici Vakcina protiv predradsuda DR PREDRAG KON: Epidemija malih boginja trajaće mesecima, sledi pojačanje uprkos povećanoj vakcinaciji 90 ODSTO ZARAŽENIH MALIM BOGINJAMA NEVAKCINISANO: U Srbiji 575 slučajeva malih boginja, 179 potvrđeno


Turska udaljila kiparski istraživački brod u Mediteranu\nTanjug 4. oktobra 2021. 12:42\nANKARA – Turska je udaljila istraživački brod kiparskih Grka dalje od, kako je navela, svog kontinentalnog pojasa u Sredozemnom moru, nakon što je ušao u to područje bez dozvole, saopštilo je danas tursko Ministarstvo odbrane.\nIzmeđu Turske i Grčke decenijama postoje tenzije oko konkurentskih teritorijalnih zahteva u istočnom delu Sredozemnog mora, vazdušnog prostora, energije, statusa pojedinih ostrva u Egejskom moru i otcepljene turske države na podeljenom ostrvu Kipar, preneo je Rojters.\nNakon višemesečnih napetosti prošle godine koje su izazvale strah od direktnog sukoba između članica NATO-a Turske i Grčke, dve strane su se u januaru dogovorile da nastave razgovore kako bi rešile razlike nakon petogodišnje pauze.\nNaredna runda razgovora biće održana u sredu u Ankari.\nTursko Ministarstvo odbrane saopštilo je danas da je Nautikal Geo, istraživačko plovilo kiparskih Grka i Kipra pod zastavom Malte, udaljeno iz turskog kontinentalnog pojasa tokom vikenda nakon što je upozoreno da je ušlo na tuđu lokaciju.\nAnkara je, takođe, pokrenula diplomatske inicijative sa Maltom i Italijom, zemljom koja je vlasnik broda.


Posle 20 godina – Izložba u Italiji – Savez Srba\nU Italiji je simbolično obeležena dvadesetogodišnjica sećanja na bombardovanje Srbije i Crne Gore izložbom fotografija tada nastalih .\nPrvi put je prikazana 1999. godine samo nekoliko meseci nakon bombardovanja, i tokom 20 godina, često je izlagana u mnogim gradovima Italije, školama i udruženjima. Organizator je humanitarno udruženje ,,Graditi budućnost“ (bivši Komitet protiv rata) čiji članovi su većinski bili Italijani. Ove godine izložba je svečano otvorena 24. marta na redovnoj Skupštini Saveza Srba u Italiji koja se održala u prostorijama srpske zajednice ,,Arzinjano”, gde je profesorka Vera Novaković, autor izložbe i predsednik humanitarnog udruženja ,,Graditi budunost” održala predavanje o posledicama bombardovanja koje i dalje traju i nepravdi koja je naneta našem narodu.\nU narednom periodu izložba je obišla gotovo sve nastavne punktove Srpske dopunske škole ,,Sveti Sava“ u oblasti Veneto. Učiteljice Jelena Jovanović i Ivana Marjanović su tih dana nastavu posvetile ovom teškom periodu srpske prošlosti, a neke od časova su dopunila i svedočanstva i lični doživljaji roditelja koji su u vreme bombardovanja bili u Srbiji.\nUdruženje ,,Kruna” iz Skia je povodom izložbe organizovalo i prigodan program na kome su đaci srpske škole čitali tekstove o bombardovanju na srpskom i italijanskom jeziku i pevali tradicionalne pesme o Kosovu i Metohiji, a prvi put je prikazan i dokumentarni film ,,Moja priča“ autora Srđana Aleksića koji živopisno prikazuje posledice osiromašenog uranijuma kojim je bombardovana naša zemlja. Izložbi su prisustvovali i amasador Republike Srije iz Rima Goran Aleksić, počasni konzul Repulike Srbije Loreta Bađo, protojerej Dalibor Đukić, predstavnci gradskih vlasti i predsednik Saveza Srba u Italiji Dušan Aleksić.\nU Basanu del Grapi izložba je trajala nedelju dana, u postorijama katoličke parohije ,,Sveta Trojica” gde je takođe održano predavanje u kome je mlada Anđela Nastić, član udruženja ,,Sloga” i bivši đak srpske škole, predstavila Italijanima svoj maturski rad pod nazivom ,,Milosrdni anđeo”, dok je učiteljica Jelena Jovanović održala predavanje đacima srpske dopuske škole ,,Sveti Sava” iz Basana.\nU Vićeci je izložba obišla takođe Srpsku dopunsku školu, kao i opštinske prostorije u periodu od 10 dana gde su mnogobrojni Italijani imali prilike da je vide. Najčešće pitanje koje su postavljali bilo je da li je naša zemlja ikada dobila bilo kakvu odšetu za pričinjenu kolateralnu štetu i nanesenu nepravdu. Izložba je takođe prikazivana u sklopu manifestacija udruženja ,,Sveti Sava” iz Valdanja i ,,Sloga” iz Vićence.\nKrajem maja fotografije su bile izložene i u parohijskoj sali Risto Škuljević u Trstu u periodu od 10 dana. U organizaciji udruženja ,,Pontes mostovi” i ,,Vuk S.Karadžić” i u saradnji sa srpskom crkvenom pravoslavnom opštinom, organizovano je i predavanje profesora Stefana Pilota, doktora političkih nauka i velikog poznavaoca srpske istorije, koji inače svake godine organizuje putovanje na Kosovo i Metohiju za svoje studente, a takođe je i član Komiteta za povlačenje priznanja takozvane države Kosovo od strane Italijana. Na predavanju su bili prisutni i mnogobrojni Italijani, kao i konzul Republike Srbije u Trstu Nemanja Sekicki, protojerej stavrofor Raško Radović i predsednik crkvene opštine Rade Milivojević.\nProfesor Stefano Piloto je na početku svog izlaganja ispričao prisutnima kako je počeo rat 1992. da bi nastavio sa pričom o početku bombardovanja od strane NATO-a koji nije imao potvrdu od Ujedinjenih nacija kao jedine svetske organizacije koja može da donese odluke koje se tiču narušavanja međunarodnih ljudskih prava. Naveo da je bombardovanje bivše Jugoslavije bilo sramno i da se on i lično stidi takvog dela i ove strašne operacije NATO-a: ,,Bombardovanje je trajalo 78 dana. Stradalo je na hiljade nedužnih civila, uništen je značajan deo teritorije, objekti kao što su škole, bolnice, mostovi na Dunavu koji su važni za povezivanje. Nalazimo se ispred ove jako tužne realnosti i činjenice da NATO nije jedna neutralna institucija koja će raditi u cilju mira i interesa obe strane što je kasnije i dokazano formiranjem takozvane države Kosovo koju su priznale Amerika i mnoge važne zemlje Evrope kao i da time nisu uspeli da uspostave mir i pomognu obema stranama, već otežaju. Nisu sagledali dublje čiljenice, nisu uvažili srpsku istoriju i pravo na srpske svetinje koje su vekovima očigledne na ovim prostorima, već su nažalost nastavili da za sve okrivljuju ovu naciju. Ovo su evidentne činjenice koje treba da prepoznaju intelektualci i novi mladi diplomirani politiki naučnici koji se posvećuju istoriji. Kosovo i Metohiju definišemo kao najvažnije mesto za srpski identitet i srpsku pravoslavnu veru. Ova izložba i ove fotografije pokazuju koliko je patio srpski narod tokom bombardovanja, koliko se nije predavao, koliko je to dostojan i hrabar, pun odgovornosti i koliko ne bi trebalo da se ičega stide. Neko se decenijama igra ovom teritorijom, a budućnost Evrope zavisi upravo od ovih događaja na Balkanu”, izneo je u svom izlaganju profesor Stefano Piloto.\n← Uranijum: godinu dana od IV komisije, konferencija u Poslaničkom domu Skupštine Italije\n23. Košarkaško evropsko prvenstvo srpske dijaspore – KEPSD →


AMERIKANCI U ČUDU Bekam gradi dva stadiona i POMERA GRANICE: Prvi generalna proba, pa onda sledi DIV OD 800 MILIONA DOLARA\nKlub Dejvida Bekama mogao bi da bude prava mala senzacija u MLS ligi. Bivši engleski reprezentativac ne žali sredstva kada je infrastruktura u pitanju, a u razmaku od tri godine Inter Majami će dobiti dva nova stadiona.\nZa prvi je već dobio dozvolu Fort Loderdejla za početak izgradnje, a trebalo bi da bude gotovo do početka nove sezone u fudbalskom šampionatu SAD.\nNovi stadion, ali prinudno rešenje pošto će igralište u predgrađu Majamija moći da primi 18.000 ljudi. Drugi poduhvat biće nešto veći kada su tribine u pitanju, ali znatno kompleksniji i skuplji.\nDrugi stadion Inter Majami dobiće 2022. godine i zvaće se "Majami Park slobode", kapaciteta 25.000 mesta. U kompleksu novog stadiona biće izgrađeni hotelini, šoping centar, stambene zgrade i još puno toga, čije je vrednost 800.000.000 dolara.\nSem na infrastrukturi, Bekam radi i na sportskim pitanjima te je već otpočeo pregovore sa Radamelom Falkaom, kao i Luisom Suarezom.


BANJA 2010.- Pobedila sestra Jelene Janković : Crveni tepih\nBANJA 2010.- Pobedila sestra Jelene Janković\nPeti festival zabavne muzike Banja 2010. Dunav osiguranje završen je preksinoć u Vrnjačkoj Banji ubedljivom pobedom Dijane Janković, sestre od strica čuvene teniserke Jelene Janković. Pevačica, koja je trijumfovala pesmom „Jaka”, za Press kaže da nije očekivala pobedu.\n- Budući da je ovo moj prvi javni nastup i prvi festival u životu, nisam ni sanjala da ću pobediti! Iako nisam pohađala muzičku školu, Ivana Peters, kod koje sam išla na časove pevanja, kaže da sam veoma talentovana. Nadam se da će mi ovaj uspeh dati vetar u leđa. Nameravam da snimim još neku pesmu, a možda i ceo album – kaže Dijana, i dodaje da sestri Jeleni još nije javila srećnu vest:\n- Jelenu mnogo volim, družimo se i bliske smo, ali još nisam stigla da joj javim da sam pobedila na festivalu u Banji.\nDrugo mesto osvojila je Slađana Ivanišević sa pesmom „Koji je pravi”. Nagradu za najboljeg kantautora festivala i nagradu publike dobila je sve popularnija pop pevačica Dunja Ilić, koja se predstavila pesmom „Nekad ljubav nije dovoljna”. Nagradu za hit godine osvojio je Ivan Gavrilović za pesmu „Terapija”, dok je specijalnu nagradu festivala osvojila grupa „Bjuti kvins”. Pre zatvaranja festivala Banja 2010. publika u Vrnjačkoj Banji uživala je u koncertu Bojana Marovića.\nSmilja said on 24/04/2013 at 16:20\nNajbolja si i najlepsa,predivno se oblacis


Više od 180 povjerilaca potražuju 12 miliona KM | Palelive.com\nPočetna Novosti Aktuelnosti Više od 180 povjerilaca potražuju 12 miliona KM\nViše od 180 povjerilaca potražuju 12 miliona KM\nStečajni upravnik Građevinsko-industrijskog kombinata “Hidrogradnja” Pale Radomir Jokić rekao je Srni da je na ispitno ročište prispjelo više od 180 prijava potraživanja povjerilaca u iznosu od oko 12 miliona KM. Jokić je dodao da je u petak održan prvi dio ispitnog ročišta, da je ispitan jedan dio prijava potraživanja, te da je nastavak zakazan za sredinu oktobra.\nOn je pojasnio da će se, tek kada se ispitaju prijave potraživanja, preći na izvještajno ročište, koje bi trebalo da bude održano u novembru.\n“Prijave potraživanje se neće ispitati još u dva nastavka ovog ročišta, jer je prispjelo više od 180 prijava potraživanja povjerilaca u iznosu od oko 12 miliona KM”, rekao je Jokić.\nOn je pojasnio da, kada se završe ispitna ročišta, slijedi izvještajno ročište na kojem se određuje dalja sudbina toka postupka i na kojem stečajni upravnik podnosi izvještaj o ekonomskom stanju i uzrocima tog stanja.\nJokić je najavio da će na izvještajnom ročištu u novembru predložiti odluke za nastavak postupka, te da će se povjerioci izjasniti da li će se ići u reorganizaciju ili djelimičnu reorganizaciju ili likvidaciju preduzeća.\nU Okružnom privrednom sudu u Istočnom Sarajevu 18. juna je otvoren stečaj za Građevinsko-industrijski kombinat “Hidrogradnja”, a za stečajnog upravnika imenovan je Radomir Jokić.\nProšle godine potpisan je protokol kojim je sporazumno raskinut ugovor o privatizaciji ovog kolektiva sa “Integralom”, koji je bio obavezan da uplati dodatnih 600.000 KM, što je i učinio.\nPrethodni članakZa osam mjeseci 625 krivičnih djela\nNaredni članakPrvi sajam poljoprivrede i turizma “Pale 2012” 26. i 27. septembra


Smartinno sinergija – Vila As\nPovezivanje pilot akcija između partnera SMARTINNO projekta\nU cilju postizanja sinergetskih efekata na regionalnom nivou, RRA Zlatibor je u saradnji sa partnerima iz Slovenije i Hrvatske, organizovala radnu posetu Primorsko – notranjskoj regiji (Slovenija) i Istarskoj županiji (Hrvatska) za predstavnike sektora turizma i ruralnog razvoja Zapadne Srbije. Oni su od 6. do 10. decembara boravili u Sloveniji i Hrvatskoj sa ciljem da se upoznaju sa iskustvima i primerima dobre prakse u procesu upravljanja turističkom destinacijom i mogućnostima integracije postojećih potencijala i resursa Zapadne Srbije u turističku ponudu i unapređenje ruralnog razvoja naše regije. To je ujedno bilo i povezivanje kandidovanih pilot akcija partnera iz Slovenije, Hrvatske i Srbije u okviru projekta SMARTINNO, koji finansira IPA Jadranski program prekogranične saradnje. Delegaciju iz Srbije činili su predstavnici lokalnih turističkih organizacija Užica, Zlatibora, Ivanjice, Nove Varoši, Prijepolja, Turističke organizacije regija Zapadne Srbije, predstavnici ugostiteljskog sektora i Poljoprivrednog društva Zlatiborski Eko Agrar.\nPrvi deo posete, organizovan je u saradnji sa slovenačkim partnerima, Regionalnom razvojnom agencijom Zeleni kras i Regionalnim razvojnim centrom Kopar kako bi se prenela iskustava koje RRA Zeleni kras ima u upravljanju turističkom destinacijom kroz već uspostavljenu Regionalnu destinacijsku organizaciju Zeleni kras. Zeleni kras je turistička destinacija koje je nastala kao rezultat saradnje 8 opština Primorsko – notranjske regije sa ciljem promocije geografskog područja kome pripadaju.\nUčesnici iz Srbije i predstavnici RRC Kopar imali priliku da se upoznaju sa načinom organizacije, finansiranja i aktivnostima Regionalne destinacijske organizacije Zeleni kras koja je osnovana sa ciljem da operativno upravlja i radi na povezivanju svih aktera iz oblasti turizma sa ciljem tržišne valorizacije potencijala i karakteristika područja. Tokom posete potpisan je memorandum o saradnji između RRA Zlatibor, Turističke organizacije regije Zapadna Srbija, RRA Zeleni kras i RRC Kopar, kao osnova za za buduću saradnju kroz transfer znanja i iskustava iz oblasti turizma.\nNakon Slovenije predstavnici iz Srbije posetili su Istarsku županiju koja predstavlja vodeću turističku regiju u Hrvatskoj koja je u 2014. godini ostvarila 3.2 miliona dolazaka turista, odnosno 22 miliona noćenja što predstavlja oko 30% ukupnih noćenja u toj zemlji. Tokom posete učesnici su imali priliku da se upoznaju sa organizacijom i aktivnostima Turističke zajednice Istre i Istarske razvojne turističke agencije (IRTA), odnosno njihovim delokrugom rada koji se odnosi na upravljanje turističkom destinacijom. Aktivnosti turističkih organizacija su usmerena na realizaciju različitih vidova promocije Istre, podrške i organizovanja različitih vrsta manifestacija i projekata iz oblasti turizma, pružanjem informacija o raspoloživosti smeštajnih kapaciteta u hotelskom i privatnom smeštaju, odnosno povezivanju svih aktera iz oblasti turizma.\nPored toga predstavnici Srbije su posetili Fakultet za ekonomiju i turizam „Dr Mijo Mirković“, Sveučilišta Juraj Dobrila u Puli gde su zajedno sa predstavnicima Istarske razvojne agencije razmenili iskustva iz oblasti specijalizacije turističke ponude i kreiranju mehanizama za uvođenje novih lokalnih proizvoda. Nakon posete fakultetu učesnici su posetili Centar za popularizaciju znanosti i inovacija Istarske županije koji otvoren u okviru kandidovane pilot akcije SMARTINNO projekta. Predstavnici RRA Zlatibor i Istarske razvojne agencije potpisali su memorandum o saradnji i razumevanju, kao polazna tačka za pripremu zajedničkih projekata iz oblasti ekonomskog razvoja.\nPored institucija koje se bave razvojem turizma predstavnici Srbije su posetili i Agenciju za ruralni razvoj Istre (AZRRI), koja od 2002. godine ima vodeću ulogu u razvoju i realizaciji programa koji se odnose na razvoj poljoprivrede i ruralnog dela Istre odnosno zaštite i uključivanja tipičnih proizvoda u turističku ponudu Istre. AZRRI je kroz realizaciju svojih programa uspeo trajno da zaštiti istarsko goveče, kozu, ovcu i magaraca kao autohtone rase životinja za njihovo korišćenje u ruralnom razvoju Istre, gde se one koriste za proizvodnju prerađevina od mesa koje nose oznaku Istarkog kvaliteta i na taj način stavi u funkciju ruralnog razvoja i razvoja turizma. Tokom posete Agencija za ruralni razvoj Istre, Poljoprivredno društvo Zlatiborski Eko Agrar i RRA Zlatibor su potpisali su memorandum o saradnji i razumevanju, kao osnovu za buduću saradnju, pripremu projekata i transfer znanja iz oblasti ruralnog razvoja.\nU sklopu posete učesnici putovanja obišli su i porodičnu mlekaru Latus koja dnevno od istarskih stočara otkupi i preradi 10 tona mleka (cena oko 40 centa po litru). Veliki utisak na sve učesnike putovanja ostavio je degustacioni centar za turističke grupe koju su vlasnici finansirali sopstvenim sredstvima bez kredita i drugih vrsta podrške i pomoći.\nPored toga, zanimljiv primer intervencije javnog sektora u očuvanje tradicije i valorizacije resursa je i poseta Uljari San Lorenco koja je u vlasništvu Agencije za ruralni razvoj Istre. Uljara otkupljuje masline od kooperanata sa područja Istre i prerađuju u ekstra devičansko maslinovo ulje. Pored otkupa Uljara kooperantima pruža i stručnu i savetodavnu podršku, nadgleda proces berbe i sveukupno se brine o očuvanju konstantnog kvaliteta proizvoda.


Srpska kompanija Vega IT nakon deset godina pružanja usluga u razvoju softvera za tržišta Holandije, Belgije, Švajcarske, Nemačke i Velike Britanije, plasirala je na globalno tržište svoj prvi proizvod pod nazivom Heartcount.\nOva aplikacija, koja je alat za merenje sreće na poslu, nastala je kao spoj kompanijske kulture i višegodišnjeg iskustva na stvaranju uspešnih softverskih rešenja, navodi se u saopštenju kompanije.\n„Verujemo da je za nas, ali i za zemlju u kojoj živimo, jako bitno da se uz razvoj kompanija, koje pružaju usluge, radi i na razvoju kompanija koje prodaju sopstvene proizvode“, objašnjava jedan od osnivača kompanije Vega IT Saša Popović.\nVega IT Sourcing jedna je od retkih IT kompanija koja je u potpunosti u domaćem vlasništvu. Ovo je i prva i jedina kompanija iz Srbije koja se sertifikovala i našla na listi “WorldBlu Freedom-centred Culture 2019”. WorldBlu se bavi istraživanjem organizacija sa najboljom kompanijskom kulturom u svetu, navodi se u saopštenju.\naplikacija za merenje sreće/posao/softver/vega it


Pristalice nezavisnosti Katalonije provele noć na ulici\nHiljade pobornika za nezavisnot Katalonije ostalo je na ulicama Barselone iz protesta zbog policijskih operacija centralne vlade protiv referenduma o nezavisnosti.\nNacionalna skupština Katalonije pozvala je građane da se danas u podne masovno okupe ispred Pokrajinskog suda u Barseloni i da tu ostanu sve dok ne budu oslobođeni lokalni funkcioneri koje je u sredu uhapsila nacionalna policija. Predsednik Skupštine Adria Alsina pozvao je ljude da ponesu i šatore i da ne odustaju od protesta.\nDmeonstranti su prošle noći blokirali pristup potpredsednštvu i odelenju za ekonomiju, naveo je novinar Frans presa, koji je izvestio i da je velika konfuzija nastala oko jedan sat ujutru kada su agenti civilne garde zaduženi za pretres prostorija počeli da izlaze iz zgrade.\nPortparol civilne garde rekao je za Frans pres da su čekali unutra da se raziđu demonstranti da bi mogli da izađu.\nVođa jedne od glavnih organizacija koja se zalaže za nezavisnost regiona, Nacionalne katalonske skupštine (ANC), Žordi Sančez, rekao je da neke osobe koje su želele da napuste zgradu nisu to mogle jer se demonstranti nisu sklanjali.\nDemonstracije su počele u sredu pre podne, posle hapšenja oko 12 visokih zvaničnika katalonske vlade i pojačanih napora centralnih španskih vlasti da spreče održavanje referenduma.


Nemačka zbog migranata zatvara granicu sa Švajcarskom? › Made-in-Germany.rs\nZvaničnici nemačkog Ministarstva unutrašnjih poslova najavljuju da bi ova zemlja mogla biti primorana da zatvori svoju granicu sa Švajcarskom, ukoliko se nastavi pojačan priliv ilegalnih migranata.\nPo pisanju nemačkog dnevnika „Velt am Zontaga“, godinu dana nakon zatvaranja balkanske migracione rute nemački MUP je otkrio da su ilegalni migranti pronašli preko Švajcarske novi način da dođu do Nemačke.\nU odnosu na prošlu godinu utrostručen je broj ilegalnih prelazaka u Švajcarsku, u koju migranti stižu iz Italije, prenosi agencija „Srna“.\nIzvori iz nemačkog MUP-a navode da je u januaru i februaru otkriveno 1.350 ilegalnih prelazaka iz Švajcarske, što predstavlja veliki porast u odnosu na 402 ilegalna prelaska u prva dva meseca 2016. godine. Prilivom migranata najteže je pogođena nemačka pokrajina Baden-Vurtemberg, koja se graniči upravo sa Švajcarskom.\n– Vlasti bi mogle biti primorane da zatvore granicu sa Švajcarskom u slučaju nastavka priliva migranata. Još uvek kontrolišemo tu granicu, ali ukoliko se pogorša situacija na italijansko-švajcarskoj granici, a potom i na švajcarsko-nemačkoj, onda ćemo morati da reagujemo – izjavio je pokrajinski ministar unutrašnjih poslova Tomas Štrobl.\nNemačku napušta 100.000 migranata?\nOd MiG na 10/04/2017 / AKTUELNO / Ostavite komentar\nI Nemačku muči rad na crno\nZemlje G7 okreću glavu od klimatskih promena


Čekajući kuglice, Zvezdo, samo ne u susedstvo! - Sportske.net\nČekajući kuglice, Zvezdo, samo ne u susedstvo!\nJasno je, nakon što je smanjen broj potencijalnih rivala ko su timovi koje bi Zvezda htela za izbegne. Omiljena destinacija, Baltik.\nVideli ste Zvezdinu grupu u žrebu za prvo kolo, šta se dešava u drugom kolu, koji su tu mogući rivali?Sužen izbor, ovo su Zvezdinih PET mogućih rivala na startu kvalifikacija, odmah DVE mine!Zvezda završila još jedan posao, uskoro potpis na "Marakani"!Zvezda čeka odgovor Španca, na meti novi vezista!"Crveno-beli" spremni za Austriju, Milojević otpisao trio!\nKao što se i očekivalo, UEFA je smanjila broj rivala srpskog šampiona, žreb podelila u grupe, Crvena zvezda je nosilac i biće birana u prvom delu žreba.\nU šeširu su uz nju, Ludogorec, Astana, Škendija i švedski AIK, dakle timovi koji bi na papiru u prvim mečevima trebalo da budu favoriti.\nOni će dobiti rivale iz slabijeg šešira, gde se nalaze, mađarski, rumunski prvaka, zatim najbolji timovi Jermenije, Estonije i Litvanije.\nSasvim je jasno, put u bivše sovjetske republike je mnogo bolja opcija, ali i tu ima razlike, Baltik je odlična solucija, ni Suduva, ni Nome Kalju iz Estonije nisu timovi kojih se treba plašiti.\nTereni su dobri, put ugodan, mada dalek, nema vrućine, niti bilo kakvog pritiska, pa bi Zvezdi zaista legao takav rival na početku kvalifikacija.\nŠto se Ararata iz Jermenije tiče, takođe to nije ekipa koja bi trebalo da pravi probleme, ali uvek je bolje izbeći put u kavkaske republike, mada u smislu kvaliteta retko kada ima dileme.\nRumunski Kluž je najopasniji rivak, liga naših suseda nije jaka kao nekada, ali svejedno, Kluž je već igrao Ligu šampiona, dve godine je bez premca u Rumuniji, vodi ih nekadašnja zvezda Čelsija, Dan Petresku, imaju dosta stranaca, fudbalera koji nisu uspeli u velikim klubovima, ali za ovaj nivo su odlični. Svakako najteži rival.\nŠto se tiče Ferencvaroša, to je najveći mađarski klub, Ferdi je bio prvak 30 puta, doduše samo dva puta u ovoj deceniji. Osvajali su i evropske trofeje, Kup Sajamskih Gradova, imaju i finale KPK, ali sve je to davna prošlost.\nNa klupi je Serhej Rebrov nekadašnja ukrajinska Zvezda, od poznatih imena tu je Frimpong, bivši igrač Zvezde, pa Spirovski, Makedonac koga se sećamo iz čačanskog Borva, slovenački reprezentativac Blažič, nekadašnja velika nada Juventusa, Lanzafame, da ne nabrajamo, svakako radi se o solidnom timu, mada će Zvezda biti favorit ako dobije Mađare.\nNe može da se bira, ali postoje odlične, manje dobre i loše opcije, žreb je danas u 14:30.


Rožaje: U zoni siromaštva 52% penzionera\nObjavljeno subota, 05 maj 2018 07:27\nPredsjednik Udruženja penzionera Rožaje Šaban Nurković saopštio je da 52 odsto penzionera te opštine ima primanja koja su u zoni siromaštva.\nRožajska organizacija penzionera broji blizu 2.500 članova, od kojih kojih skoro 450 prima penziju od u iznosu od 120 eura, dok je prosječna penzia pripadnika trećeg doba u ovoj opštini koja iznosi 204.05 eura za 27 procenata niža u odnosu na prosječnu penziju u Crnoj Gori, što dosta govori o položaju u kojem se nalaze rožajski penzioneri, rekao je Šaban Nurković - predsjednik lokalnog udruženja na godišnjoj Skupštini, kojoj je prisustvovao Branko Vešović - predsjednik Saveza penzionera Crne Gore, objavio je Portal TVCG.\n"Od 2.492 penzionera, 449 penzionera prima penziju od 123,83 eura, dok mjesečna primanja za 858 penzionera ne prelaze 179,61 euro. Ove činjenice govore da 52 posto naših penzionera ima primanja koja su u zoni siromaštva", citirao je TVCG izjavu Nurkovića.\nOn je naglasio da je u prošloj godini 523 penzionera primilo novčanu pomoć u visini od 10 do stotinu eura.\n"Sredstva za ovu pomoć su obezbijeđena od strane Fonda PIO, te jednokratne pomoći Vlade, od članarine penzionera, iz programa solidarnosti, donacija i drugih izvora. Penzioneri su na odloženo plaćanje, po povoljnim cijenama u prošloj godini kupili 219 paketa jagnjećeg mesa. Rekreativni odmor u Ulcinju koristilo je 75 naših članova", kazao je Nurković, istakao je RTVCG.\nPrema navodima tog medija, Nurković je dodao da i pored dobre volje nadležnih državnih institucija nije riješeno stambeno pitanje za 12 penzionera.\n"Mogu da izrazim zadovoljstvo što smo na putu da riješimo stambeno pitanje za 12 penzionera u okviru stambene zgrade čija izgradnja je planirana preko Fonda za solidarnu stambenu izgradnju, nakon što je propala šansa da to pitanje riješimo sa dva ponuđača koji su iz određenih razloga odustali od prodaje. U tom cilju imamo podršku Saveza penzinera, Fonda PIO i lokalne uprave", rekao je Nurković, naglasio je TVCG.\nJovica Marković izabran za predsjednika „Prvog udruženja penzionera Berana“\nBijelo Polje: Otvara se novo odjeljenje u Domu starih\nBijelo Polje: Penzionerima osam stanova\nPljevlja: Više od polovine penzionera prima manje od 273 eura


Fantastika i stilske figure kao "tajna veza" - Kultura - Dnevni list Danas\nPočetna » Kultura » Fantastika i stilske figure kao „tajna veza“\nAnimacija i književnost\nFantastika i stilske figure kao „tajna veza“\nDa li ste znali da je jedan animirani film doveo do smene rukovodstva u čuvenoj novosadskoj producentskoj filmskoj kući Neoplanta?\n0Piše: I. Matijević 21. oktobra 2019. 22.38\nDogodilo se to sa animiranom verzijom Domanovićevog Vođe, filmom Put Stevana Živkova, koji je te 1971. zvanično zabranjen da ostane nepoznat punih 20 godina.\nŠtaviše, kasnije skrajnute, tada su dozvolu od cenzora dobile i Makavejevljeve W.R. misterije organizma (glavni cenzor bio je Antonije Isaković), ali, iako u pomenutoj animaciji nije bilo nikakve druge subverzivnosti do ilustracije čuvenog teksta, autor je optužen da je uperio prst direktno u Josipa Broza.\nOvu istinitu priču ispričao je Srđan Radaković, profesor istorije animacije na Novosadskoj akademiji i reditelj, na programu Miks medija ovogodišnjeg Beogradskog sajma knjiga, ovaj put održanom pod nazivom Animacija i književnost. Drugi sagovornik Sanje Savić Milosavljević na ovu temu bio je animator i reditelj Miloš Tomić.\nU Neoplanti su, podseća Radaković, od 1965. pa sve do 1971. nastajali politički angažovani filmovi, poput pomenutog filma Makavejeva ili filmova Želimira Žilnika, ali i animirani filmovi po originalnim scenarijima Borivoja Šajtinca, na teme protesta 1968, studentskih i demonstracija protiv Vijetnama, opasni, ali ne i zabranjivani.\nNakon pomenutog crtaća animirani filmovi u Neoplanti postaju više ilustrativni, „da ne uznemire vlast“, sa temama iz NOB i revolucije i bazirani na književnosti tog perioda.\nKao istoričar animiranog filma, Radaković je u sažetom izlaganju o odnosu književne i naracije animiranog filma, ukazao da su najpre eksploatisane bajke, da bi 1934. u tadašnjem SSSR prema Sviftu bio snimljen Novi Guliver koji je Sovjetima poslužio za ideološka razračunavanja jer su kapitalisti prikazani kao Liliputanci.\nPosle Drugog svetskog rata na red dolazi i ozbiljna književnost – animiran je Švejk, Šekspirov San letnje noći, u Britaniji Životinjska farma koja je pak poslužila za obračun sa komunistima, scenarije za animirane filmove pišu Prever i Jonesko, koji čak daje i glas jednom junaku u filmu Gospodin T. T., uprizoruju se Dikens i Luis Kerol čija je Alisa verovatno najčešće animirani književni predložak.\nGodine 1978. nastaje prva, animirana, verzija Gospodara prstenova, animira se i Kafkin Preobražaj, Faust… Ali, pošto je animacija redukcija jezika, jedno od rešenja kome autori animiranih filmova po literarnim predlošcima pribegavaju je of narator. Najzad, primetio je Radaković, nema direktne veze između filmskog i književnog jezika, te je adaptacija uvek neka vrsta destrukcije, ali ono gde animacija dobro prati jezik su stilske figure – tako je na primer animirani film Sizif čitav zapravo jedna sinegdoha.\nOn takođe smatra da je unikatni jezik animacije postignut u 20. veku, upravo sa razvijanjem sopstvene naracije zasnovane na osobenosti ove umetnosti, dok je novo doba sa 3D animacijom korak unazad jer je vraćanje, pre svega kod komercijalnih filmova, jednoj vrsti realističnosti, svojstvene igranom filmu.\nMiloš Tomić upravo je iz svog autorskog iskustva objasnio težinu prebacivanja priče iz jednog u drugi mediji, rekavši da voli da čita, ali da njegov rad na animaciji opterećuje prekomplikovana i(li) već poznata priča.\nFilmski vodič od 6. do 13. februara


Kulturni rat u Srbiji: Hoće li jednoumni „Jugosloveni“ sahraniti srpsku kulturu - Sputnjik Srbija\n08:02 18 Jun 2021\nKulturni rat u Srbiji: Hoće li jednoumni „Jugosloveni“ sahraniti srpsku kulturu\n© Sputnik / Mark Healey\n15:16 10.01.2021 Preuzmite kraći link\nPiše Vladimir Sudar\nVladimir Sudar. Sputnik Srbija\nPobeda jednoumnih „Jugoslovena“ u kulturnom ratu u Srbiji značila bi kraj srpske kulture, smatra sociolog Slobodan Antonić, autor knjige „Demontaža kulture“.\nPojam kulturni rat došao je iz američke kulture i označava sukob dve strane u borbi za institucije, kulturne resurse i medije, odnosno naklonost publike, kaže sociolog Slobodan Antonić, autor knjige „Demontaža kulture“ u kojoj dva od osam poglavlja u naslovu sadrže odrednicu „kulturni rat“ – „O kulturnom ratu u Srbiji“ i „Kulturni rat za identitet“.\nKulturni rat u Srbiji: Jednoumni Jugosloveni protiv pluralizma srpske kulture\nU kulturnom ratu u Srbiji na jednoj strani su oni koji drže većinu kulturnih institucija, smatraju se Jugoslovenima i tvrde da je osnovni zadatak naše kulture da izvrši jednu vrstu suočenja Srba sa „genocidom“ iz devedesetih, pre svega sa „genocidom“ u Srebrenici, ističe Antonić.\nU jednom poglavlju „Demontaže kulture“ analizirao je ideologiju aktuelnog NIN-ovog žirija koja je do potpune otvorenosti došla prilikom dodele prethodne nagrade, kad su članovi žirija jasno rekli da rade na jednoj vrsti političke književnosti koja ima zadatak da, pre svega, afirmiše ideologiju jugoslavizma.\n„Dakle, imamo vrstu političke književnosti s kojom smo se upoznali kad su nam delili brošuru 'Lenjin o partijskoj književnosti' gde se, zapravo, od književnosti očekuje da vaspitava i prevaspitava, tada u duhu socijalizma i komunizma, a danas u duhu suočavanja s prošlošću i prihvatanja tzv. neoliberalizma, odnosno te vrste globalističke ideologije. Ova strana hoće da izvrši jednu vrstu glajhšaltovanja srpske kulture u skladu sa političkom korektnošću i da omogući da se tačno određena dela iz umetnosti dobiju status umetničkog dela, a sa druge strane, da budu afirmisana i zastupljena u medijima, da dobijaju nagrade i predstavljaju srpsku kulturu u inostranstvu“, kaže Antonić.\nNa drugoj strani je tradicionalni pluralizam srpske kulture, što se videlo i po pismu autora koji su nezadovoljni politizacijom Ninove nagrade rekli da ne žele da njihova dela budu u konkurenciji, ističe Antonić i dodaje da „kad pogledate spisak tih ljudi, vidite veliki pluralizam poetika, pa i političkih i ideoloških naklonosti“.\nPrema njegovim rečima, potpuno je prirodno da se oni koji se predstavljaju kao demokrate ponašaju kao staljinisti, jer je ta strana u kulturnom ratu „podržavana od različitih izvanumetničkih struktura“, a kad god postoji takav pritisak na kulturu i umetnost „naravno da postoji i jedna vrsta uniformnosti i jednoumlja“.\n„NVO realizam“ – sudsko zastrašivanje drugačijeg mišljenja\nTaj „umetnički pravac“ Antonić naziva „NVO realizmom“ koji podrazumeva da prikazujete bližu prošlost, devedesete godine pre svega, na tačno određen način sa pozitivnim i negativnim junacima, gde su negativci Srbi i srpski zločinci, a pozitivci „Jugosloveni, bratstvo-jedinstvenici“.\nKomentarišući sudske procese četvoro profesora istorije sa Filozofskog fakulteta protiv njihovog kolege Miloša Kovića, Antonić kaže da je reč o pokušaju da se društvena kritika ograniči, tako što će se ljudi zastrašiti da ne budu sudski gonjeni.\nIsti slučaj je i sa tužbom poslednjeg dobitnika Ninove nagrade Saše Ilića protiv književnog kritičara Igora Perišića. Po Antonićevom mišljenju, reč je pokušaju da se nateraju svi da isto misle „zastrašivanjem drugačijeg mišljenja“.\nSuđenje podrazumeva ozbiljne troškove, svaki izlazak advokata na sud košta sto evra i ukoliko bi suđenje potrajalo a Ković i Perišić bili osuđeni, morali bi da isplate milionske sume, a ako ne bi mogli, išli bi u zatvor.\n„Odstrel“ Zorana Ćirjakovića – pokazna vežba svima koji im se suprotstave\nProgon bivšeg predavača na Fakultetu za komunikacije i medije Zorana Ćirjakovića je pokazni primer na kom se pokazuje snaga tih ideologizovanih struktura, smatra Antonić.\nĆirjaković je „odstreljen u socijalnom smislu“ koordinisanom akcijom ljudi iz medija, samo zato što je oštar kritičar određenih pojava i što je autor termina autošovinizam, koji „tačno pogađa u suštinu tog građanističkog, drugosrbijanskog serkla“.\n„Najpre je javno oklevetan, zatim je sklonjen iz nastave, onda je izbačen sa fakulteta i na kraju, jer je navodno pozivao na ubistvo jedne novinarke, odnosno zamenice glavnog urednika Nina, policija mu je došla u kuću, pretresala stan, tražila valjda pištolj kojim on hoće da ubije tu koleginicu i onda su ga vodili u policijsku stanicu da mu uzmu izjavu. Uspeli su da mu naprave neku vrstu pakla od života, on je omršaveo 28 kilograma za godinu dana. Dakle oni su sistematski radili na tome da ga slome i unište i to je pokazna vežba svima. Sad svi mogu da kažu: Pogledajte šta znači suprotstaviti se tim krugovima, šta znači biti na pogrešnoj strani“, smatra Antonić.\nPobeda „Jugoslovena“ – smrt srpske kulture\nIako je na jednom mestu napisao da bi pobeda „globalista“ u kulturnom ratu značila „gušenje i nestanak istinskog kulturnog pluralizma u Srbiji“, odnosno „smrt srpske kulture“, Antonić kaže da se ne može znati ko će biti pobednik, imajući u vidu turbulencije u kojima živimo.\nIako su nas ove godine naterali sve da nosimo maske, s druge strane maske su pale, tako da su tokom predsedničkih izbora u SAD demaskirana tri velika mita, odnosno tri velike prevare vezane za američko društvo – demokratija, mediji i pravni sistem, ocenjuje Antonić.\nMeđutim, Amerika je i dalje svetski hegemon čija moć nije samo ekonomska, politička i vojna, već i kulturna, a kulturni rat je sastavni deo jedne šire dominacije i hegemonije koja stoji iza celog sistema, kaže Antonić i dodaje da je kultura satavni deo ideološkog opravdavanja svetskog sistema.\nSlobodan Antonić: Moramo pružiti otpor antidemokratskim, antiliberalnim i antumetničkim tendencijama.\nSudbina Srbije nije samo u srpskim rukama i na neki način će se sudbina kulturnog rata u Srbiji odlučiti i kada dođe do promene odnosa snaga u centrima dominacije i hegemonije, pre svega u SAD i zapadnoje Evropi, jer se i tamo vodi ozbiljan kulturni rat.\nS jedne strane je kapitalistička oligarhija i sa njom povezane političke i medijske elite, a sa druge strane je običan narod i ljudi iz elite, inetelektualne i političke, koji pokušavaju nekako da obezbede više prava za običnog čoveka. Oni se stalno optužuju za populizam, što je najnoviji žig koji se stavlja na onoga ko neće da učestvuje u toj vrsti „unutrašnje okupacije svog sopstvenog društva“, smatra Antonić.\n„Od tog sukoba, na neki način zavisiće i sudbina ove naše borbe, mada to naravno ne znači da mi treba da sedimo i čekamo šta će se tamo desiti. Mi moramo da pružamo otpor tim antidemokratskim, antiliberalnim, antumetničkim tendencijama koje dolaze sa strane ili su ovde indukovane“, zaključio je Antonić.\nTeror bezumlja i političke korektnosti: Žrtva i Džoni Dep\nNova „afera plagijat“ u Srbiji — „Kuga“ koja je pokosila moralne kapitaliste\nPolitička korektnost je najnesrećnija religija sveta: Čuveni muzičar o modernoj cenzuri\nSlobodan Antonić, Srbija, rat, kultura\n07:43 Zamenik Lavrova u Beogradu — sa državnim vrhom Srbije\n07:36 Evropska odbrana i „rafalna paljba“ obezbedili Milvokiju majstoricu\n07:35 Severnokorejski lider poslao poruku Americi\n07:12 Perović: Crkva ne stoji iza Krivokapića i njegove vlade\n07:05 Raketama protiv „balon bombi“: Izrael ponovo bombardovao Gazu /video, foto/


Đukanović ovo očekuje od novog poglavara SPC - BIGportal.ba\n24 Februara, 2021 24 Februara, 2021 052\nCrnogorski predsjednik Milo Đukanović čestitao njegovom preosveštenstvu Porfiriju izbor za patrijarha SPC.\nĐukanović je izrazio nadu da će tom svojom svetom misijom, kako navodi, doprinositi prevazilaženju raskola među pravoslavnim vjernicima Crne Gore.\n“Čestitam Vam na izboru za Arhiepiskopa pećkog, Mitropolita beogradsko-karlovačkog i Patrijarha srpskog. Očekujemo da će Vaše arhipastirstvo biti u službi svih pravoslavnih vjernika i podsticanja multietničkog suživota na našim prostorima, na dobro naših naroda i država”, naveo je Đukanović.\nIstakao je da se posebno nada će patrijarh srpski svojom svetom misijom, kako kaže, doprinositi prevazilaženju raskola među pravoslavnim vjernicima Crne Gore u skladu sa svetim kanonima i viševjekovnom tradicijom “nezavisnosti Crkve u našoj zemlji”.


Obnovljeno : 22:51\nTirk: Tražimo izvinjenje i odštetu\nLjubljana -- Slovenački predsednik potvrdio da je pisao predsedniku Tadiću i tražio odštetu za demoliranu ambasadu u Beogradu. Slovenački predsednik Danilo Tirk je potvrdio da je na pismo koje je dobio od predsednika Srbije Borisa Tadića odgovorio pismom u kome je "rečeno sve što treba reći".\nTirk traži od Srbije izvinjenje i naknadu štete na ambasadi\nTrijumf grupe „Take That“\nZvezde večeri na preksinoćnoj dodeli britanskih muzičkih nagrada „Brit“ u Londonu bili su povratnici na muzičkoj sceni, grupa „Take That“, koja je dobila nagrade za najbolji singl i za najbolji živi nastup. Nastup Ejmi Vajnhaus privukao je najviše pažnje i to ne samo zato što je kasnila 45 minuta ...\nRoba ne ide na Kosovo\nBeograd, Zvečan -- Iako ekonomska saradnja sa Kosovom formalno nije prekinuta, situacija na terenu je drugačija, a Srbija i dalje otplaćuje kosovske dugove. Naime, posle jednostranog proglašenja nezavisnosti, većina proizvođača iz Srbije obustavila je isporuke jer, kako kažu, čekaju dalji razvoj ...\nCvetković: Srbija će nastaviti da otplaćuje kosovski dug\nMladić do smrti krvario na snegu\nKRALJEVO - Marko Milović (24) iz Nikšića, koji je umro nakon tuče u noći između subote i nedelje ispred diskoteke „Rojal“ na Kopaoniku, ugušio se zbog povreda koje je zadobio u fizičkom obračunu. Miloviću je u tuči polomljena nosna kost, a smrti je doprinelo i obilno krvarenje koje je potom ...\nMladić umro posle tuče u diskoteci na Kopaoniku\nVladajuća koalicija trenutno samo odlaže ono što je neizbežno, a to je raspisivanje vanrednih parlamentarnih izbora. Da saradnje nema videlo se kada je, između dva izborna kruga, premijer prvi put zvanično preglasan na sednici Vlade.\n"Vanredni izbori sve izvesniji"\n"Istražiti pretnje Nataši Kandić"\nDablin -- Međunarodna organizacija za zaštitu branilaca ljudskih prava Front lajn zabrinuta zbog pretnji Nataši Kandić. U saopštenju te organizacije se podseća da je direktorku beogradskog Fonda za humanitarno pravo, posle njenog prisustva na sednici Skupštine Kosova kada je usvojena Deklaracija o ...\nNVO: Kandićeva doprinela istini\nNastavljena istraga za "Bukovicu"\nBijelo Polje -- Pred Višim sudom u Bijelom Polju danas je, u okviru istrage, saslušan jedan od oštećenih u slučaju Bukovica. Istražni sudija tog suda Milorad Smolović ranije je saslušao sedam osumnjičenih, rezervista bivše Vojske Jugoslavije i lokalnih policajaca, koji se sumnjiče da su 1992.\nNeuspeo pokušaj krađe fontane u Bukovičkoj banji\nŠatl "Atlantis" uspešno izveo kosmičku misiju\nAmerički kosmički brod "Atlantis", koji se prema planu vratio iz 11-dnevne misije s Međunarodne kosmičke stanice, završio je svoj zadatak izvodeći jednu od najuspešnijih misija od početka gradnje stanice, saopštile su danas nadležne službe.\nŠatl "Atlantis" krenuo ka zemlji\nPretres prostorija bivših Karadžićevih telohranitelja\nPripadnici MUP-a Republike Srpske (RS) pretresli su jutros stambene prostorije Save Regoje u Doboju i Predraga Blagojevića u Bijeljini zbog sumnje da su deo mreže za podršku Radovana Karadžića, potvrdila je Srni portparol MUP-a RS Tamara Marić.\nPretres stanova pratilaca Karadžića\nBubreg od davaoca druge krvne grupe\nNova originalna metoda transplantacije bubrega kod srodnika različite krvne grupe, koja se primenjuje na Vojnomedicinskoj akademiji, još jedna je nada za stotine pacijenata na dijalizi koji su godinama čekali odgovarajućeg donatora.\nNova metoda na VMA


Javna osuda podrazumeva da se javnim objavljivanjem teksta, fotografije, audio ili video snimka, kojim se verifikuje nezakonito, necivilizovano, neprimereno ponašanje pojedinca, taj pojedinac, ali i svi ostali građani, natera da se takvo ponašanje ne ponavlja. Kome se ime objavi u negativnom kontekstu u novinama ili se pomene na radiju, televiziji ili drugim medijima retko se odlučuje na ponavljanje neprimerenog ponašanja.\nEkološki pokret Odžaka metodu javne osude često koristi u svojim saopštenjima i komentarima i u odnosu na zvanične opštinske organe, funkcionere, institucije, javna preduzeća i ostale i možemo reći da ova metoda daje dobre rezultate.\nPovod za pisanje ovog komentara je prethodni komentar u kome smo prozvali nadležne zbog skladištenja građevinskog šuta i svinjskog đubreta neposredno pored pijace u Odžacima, što je, pored smrada, vrlo lako moglo da dovede do zaraze.\nDanas, 13.7.2011., obišli smo navedenu lokaciju i uverili se da je kompletan otpad uklonjen. Ostao je samo neprijatan miris.Pokazalo se da da je javno prozivanje odgovornih vrlo delotvorno, što može da bude podstrek građanima opštine Odžaci da sve ekološke incidente prijave Ekološkom pokretu Odžaka, koji će ih onda plasirati u javnost. Na ovaj način možemo da nateramo nadležne i (ne)odgovorne da počnu da se mešaju u svoj posao - što je i misija Ekološkog pokreta Odžaka.\nTražimo da se objavi da li utvrđeno ko na pomenutoj lokaciji baca građevinski šut, a naročito insistiramo da se utvrdi ko iz svog svinjca baca đubre na prostor neposredno uz pijacu.\nEkološki pokret Odžaka se,takođe, zalaže da se što pre, kao što se zalagao i godinama unazad, promeni Odluka o komunalnim delatnostima i propišu oštrije novčane kazne, jer je novčano kažnjavanje još efikasnija metoda da se građani nateraju na primereno ponašanje.